title: Tucson

text: Ensimmäisten eurooppalaisten joukossa nykyisen Tucsonin alueella oli espanjalainen jesuiitta Eusebio Francisco Kino vuonna 1687. Vuonna 1700 hän perusti alueelle useita lähetysasemia, joista yksi oli noin 25 kilometrin päässä nykyisestä kaupungista sijaitseva San Xavier del Bac. Tucson perustettiin varsinaisesti kuitenkin vasta vuonna 1775, kun espanjalaiset siirtolaiset rakensivat Presidio of San Augistin del Tucson -linnakkeen suojaksi apassien tekemiä hyökkäyksiä vastaan. Meksiko itsenäistyi Espanjasta vuonna 1821 ja Tucson oli meksikolainen kaupunki aina vuoteen 1853 saakka, jolloin se liitettiin Gadsdenin oston yhteydessä Yhdysvaltoihin.


title: Tucson

text: Yhdysvaltojen sisällissodan aikana kaupunki kuului hetkellisesti Etelävaltioille ja vuonna 1867 siitä tuli Arizonan territorion pääkaupunki. Kaupunki oli osa sittemmin romantisoitua villiä länttä. Viereisessä Tombstonessa käytiin legendaarinen Tombstonen taistelu ja alue kärsi myös intiaanien hyökkäyksistä. Southern Pacific Railroad-rautatie vedettiin Tucsoniin vuonna 1880 ja sen kasvua vauhditti hopean ja kuparin löytyminen naapurikaupunkien alueilta. 1900-luvulle tultaessa Arizona oli puolestaan tullut tunnetuksi kuivasta ja aurinkoisesta ilmastostaan, mikä teki alueesta terveellisenä pidetyn matkailukohteen. Arizonasta tuli oma osavaltionsa vuonna 1912 ja vuonna 1920 Tucsoniin valmistui maan ensimmäinen kunnallinen lentoasema. Samaan aikaan kaupunkiin vedettiin uusia maanteitä. Toisen maailmansodan aikana kaupungin viereen perustettiin Davis-Monthanin lentotukikohta. Tucson on kasvanut toisen maailmansodan jälkeen nopeasti ja siihen on liitetty sitä ennen ympäröineitä asutuskeskuksia.


title: Tucson

text: Kuprin louhintaan oli pitkään Tucsonin talouden kulmakivi ja työllisti suuren osan kaupungin asukkaista. Kaivostoiminnan merkitys on kuitenkin vähentynyt. Muita kaupungin talouden aloja ovat turismi, teollinen tuotanto ja korkean teknologian yritykset. Kaupungin teolliseen tuotantoon lukeutuvat esimerkiksi lentokoneet, ohjukset ja elektroniikka. Kaupungissa toimiva yrityksiä ovat esimerkiksi Raytheon Missile Systems, IBM, Texas Instruments, Intuit ja Bombardier Aerospace. Etenkin Tucsonin metropolialueella monet paikalliset ovat työllistyneet turismiin liittyvissä liiketoiminnoissa.


title: Tucson

text: Kotitalouksien keskimääräiset vuosittaiset ansiot Tucsonissa aikavälillä 2012–2016 olivat 37 973 USD ja henkilöä kohden 20 896 USD. 25,1 % väestöstä eli köyhyysrajan alapuolella.


title: Tucson

text: Tucsonin asukasluku oli vuoden 2010 väestönlaskennan mukaan 520 116 ja vuoden 2017 arvion mukaan 535 677. Suuremman metropolialueen asukasluku oli vuonna 2010 980 263. Kaupungin asukkaista 73,5 % oli taustaltaan valkoisia, 5 % afroamerikkalaisia, 2,9 % intiaaneja, 42,6 % latinoja mistä tahansa rodusta ja 3 % aasialaisia. 34,1 % kaupungin asukkaista puhui kotonaan jotakin muuta kieltä, kuin englantia ja 15,2 % kaupungin asukkaista oli syntynyt ulkomailla. Tucsonissa on merkittävä espanjankielinen vähemmistö.


title: Otto Mann

text: Otto Mann on kuvitteellinen hahmo yhdysvaltalaisessa piirrossarjassa "Simpsonit". Hahmon ääninäyttelijä on Harry Shearer. Otto on koulubussin kuljettaja, joka pitää heavy metal -musiikista ja käyttää kannabista ynnä muita päihteitä. Otto nähtiin ensimmäisen kerran 1. tuotantokauden kolmannessa jaksossa ”Ydinvoimala”.


title: Otto Mann

text: Otto ajaa bussia aina holtittomasti tajuamatta lainkaan aiheuttamaansa vaaraa. Kuin ihmeen kaupalla kukaan ei ole koskaan kuollut hänen kyydissään – Otto ylpeilee sillä, että hän on romuttanut koulubussin viisitoista kertaa ilman yhtään kuolonuhria. Lapset pitävät hänestä enemmän kuin Springfieldin ala-asteen muusta henkilökunnasta, mahdollisesti siksi, että hän käyttäytyy aikuiseksi melko lapsellisella tavalla. Sarjan varhaisemmissa jaksoissa Bart Simpsonilla oli tapana uskoutua Otolle henkilökohtaisissakin asioissa, mutta tämä teema jäi myöhemmin sivuun. Bart kutsuu Ottoa aina nimellä ”Otto man” (Otto-äijä) ja Otto kutsuu Bartia nimellä ”Bart dude” (Bart-jäbä). Koululaisten ohella Otto kuljettaa bussillaan joskus myös Springfieldin vanhainkodin vanhuksia erilaisiin tapahtumiin.


title: Otto Mann

text: Otto on saanut ulkonäöllisen vaikutteen Guns N’ Roses -yhtyeen kitaristi Slashilta. Molemmilta komeilee mustat, paksut, kiharat hiukset. Heillä on myös yhteinen harrastus, käärmeiden keräily.


title: Otto Mann

text: Oton huumeidenkäyttöön viitataan usein varsinkin sarjan uudemmilla tuotantokausilla. Hänellä on joskus vaikeuksia muistaa huumepöllyissä tekemiään asioita tai erottaa huumehallusinaatioita todellisuudesta. Kun "Simpsonien" alkutunnus uudistettiin vuonna 2008, siihen lisättiin kohta, jossa Otto syö Homerin ulos autostaan viskaamaan hehkuvan radioaktiivisen uraanisauvan.


title: Otto Mann

text: Toistaiseksi ainoa Ottoon keskittyvä jakso on 3. tuotantokauden ”Oton seikkailut”, jossa hänet erotettiin tilapäisesti työstään bussinkuljettajana.


title: Media Ahvenanmaalla

text: Ahvenanmaalla toimii kaksi sanomalehteä ja neljä radioasemaa. Lisäksi maakuntahallinto välittää alueella Sveriges Radion radiolähetyksiä, SVT:n televisiolähetyksiä sekä yhtä Yleisradion radioasemaa ja kolmea Yleisradion televisiokanavaa. Ahvenanmaalla on oma internet-verkkotunnus.


title: Media Ahvenanmaalla

text: Vanhin sanomalehti on "Ålandstidningen", jonka perusti 1891 Julius Sundblom. Se ilmestyy kuudesti viikossa. Kilpailijana sille on "Nya Åland", joka perustettiin vuonna 1981 Ålandstidningenin toimittajiston riitojen takia.


title: Media Ahvenanmaalla

text: Maakuntahallinto ylläpitää yhtä julkisen palvelun radioasemaa, "Ålands radiota". Se lähettää päiväsaikaan (5.30–19.00) uutisia, keskusteluohjelmia, musiikkia ja visailuja. Tunnin välein esitetään Yle Radio Vegan uutisia.


title: Media Ahvenanmaalla

text: Paikallisia kaupallisia asemia on kaksi. Steel FM lähettää uutisia, keskustelua ja vanhempaa musiikkia. Tauotonta musiikkia soittavat Soft FM ja Radio Harmonica. Näiden lisäksi myös ruotsalainen hittiasema RIX FM kuuluu Ahvenanmaalla paikallislähetystensä kanssa.


title: Media Ahvenanmaalla

text: Maakuntahallinnon paikallisilla lähettimillään releoimiin asemiin kuuluvat Ruotsista Sveriges Radion P1, P2, P3 ja Tukholman paikallislähetyksellä varustettu P4. Suomesta releoidaan Yle Radio Vegaa, Yle X3Ma ja Yle Radio Suomea.


title: Media Ahvenanmaalla

text: Ahvenanmaalla on syksystä 2005 lähtien ollut vain digitaalisia tv-lähetyksiä. Omia lähetyksiä ei ole, mutta ruotsalaisia ja mannersuomalaisia lähetyksiä releoidaan paikallisilla lähettimillä. Releoitaviin kanaviin kuuluvat SVT:n kanavat, Ruotsin TV4 ja Suomen kanavista Yle TV1, Yle TV2 ja Yle Fem.


title: Media Ahvenanmaalla

text: Ahvenanmaan oma ensimmäisen tason Internet-verkkotunnusten pääte, ".ax", otettiin käyttöön 16. elokuuta 2006. Se korvaa aikaisemman toisen tason ".aland.fi"-päätteen. Päätteen käytöstä vastaa hallinnollisesti Ahvenanmaan lääninhallitus ja teknisesti Ålands Datakommunikation Ab (Ålcom).


title: Painin maailmanmestaruuskilpailut 1909

text: Vuoden 1909 painin maailmanmestaruuskilpailut järjestettiin Wienissä. Ne olivat järjestyksessään viidennet viralliset maailmanmestaruuskilpailut. Kisojen ainoa laji oli kreikkalais-roomalainen paini, jossa painittiin kahdessa painoluokassa: yli ja alle 75-kiloisissa.


title: Salaperäisen saaren aikapoikasankarit

text: Salaperäisen saaren aikapoikasankarit () on alun perin brittiläinen television animaatiosarja, joka kertoo pienen saaren, Inis Coolin, elämästä. Saari kuuluu Isoon-Britanniaan. Saaressa asuvat "aikapoikasankarit" George, Dick ja Eric ovat veljeksiä. Heidän äitinsä on kaupustelija. Sarjan jaksoissa on käsitelty öljynporausta, erotiikkakauppaa, turistien keräystä ja pahan hengen torjuntaa.


title: Soldier of Fortune II: Double Helix

text: Soldier of Fortune II: Double Helix on Raven Softwaren vuonna 2002 julkaisema FPS-peli. Se on jatko-osa "Soldier of Fortune" -pelille. Peli käyttää Quake III Arenan grafiikkamoottoria. Pelissä on julkaisuaikaan suhteutettuna hyvin realistisen näköinen ihmisen vahingoittumisen mallinnus, mikä saa pelin näyttämään erittäin raa’alta. Pelin juoni keskittyy terrorismin vastaiseen sotaan. Päähenkilö on agentti John Mullins, joka työskentelee The Shop -nimiselle järjestölle. Eräs tiedemies on kehitellyt tappavan viruksen, joka on joutunut terroristien käsiin. Mullinsin on löydettävä virus ja tuhottava se. Tiimien nimet ovat yleisesti Blue team ja Red team.


title: Soldier of Fortune II: Double Helix

text: Vuonna 2007 "Soldier of Fortune" -pelisarjassa ilmestyi seuraava osa "".


title: Soldier of Fortune II: Double Helix

text: Pelissä on viisi eri pelityyppiä. "Capture the Flag" on nimenmukaisesti lipunryöstö. "Infiltrationissa" punainen joukkue yrittää puolustaa salkkua, kun taas sininen joukkue yrittää saada sen haltuunsa ja viedä sen helikopteriin. "Team Deathmatch" on perinteinen joukkueiden välinen taistelu, jossa tavoitteena on tappaa niin monta vastapuolen pelaajaa kuin mahdollista. "Elimination" muistuttaa hieman Infiltrationia, paitsi että salkkua ei ole ja toinen joukkue yritetään eliminoida. "Deathmatch" on perinteistä tappamista, jossa ensimmäisenä pisterajan saavuttanut voittaa. Eliminationiin on myös kätketty useita eri pelityyppejä, näistä suosituimpana Cops & Robbers (Poliisi ja rosvo), jossa pelipaikkana on katto. Poliisit yrittävät puukottaa rosvot. Kun kaikki rosvot on puukotettu, vaihtuvat poliisit yleensä rosvoiksi. Pelityypin asetukset ovat erilaiset kuin muissa tyypeissä. Pelaajat pystyvät hyppäämään pitkiä matkoja, ja näin ollen myös tekemään ns. trikkejä, jolla vastustaja saadaan pois kintereiltä.


title: The Charlotte Observer

text: The Charlotte Observer on Charlottessa ja sen metropolialueella, Pohjois-Carolinassa julkaistava yhdysvaltalainen sanomalehti. Se on osavaltionsa laajalevikkisin sanomalehti. Sen omistaa The McClatchy Company.


title: The Charlotte Observer

text: The Charlotte Observerin julkaisu aloitettiin vuonna 1886. Knight Ridder -yhtiö omisti sen vuodesta 1955 lähtien. Sanomalehti siirtyi The McClatchy Companylle sen ostettua Knight Ridderin kesäkuussa 2006.


title: The Charlotte Observer

text: The Charlotte Observer on voittanut neljä Pulitzer-palkintoa, joista uusimman vuonna 1988.


title: Sisinnius

text: Sisinnius oli paavina 15. tammikuuta 708 – 4. helmikuuta 708. Hän oli syyrialaissyntyinen ja kärsi pahasta kihdistä, jonka takia ei pystynyt edes syömään itse. Hänen sanotaan silti olleen luonteeltaan luja ja halukas tekemään kirkolle hyvää. Hän määräsi Rooman muurit korjattaviksi ja ehti ennen kuolemaansa vihkiä piispan Korsikalle.


title: Viidakkopartio

text: Viidakkopartio on Mustanaamio-sarjakuvassa esiintyvä järjestö, jonka tarkoituksena on ylläpitää Bengalin viidakoiden ja kaupunkien järjestystä. Sen nykyinen johtaja on eversti Worubu, mutta Mustanaamio on järjestön salainen ylipäällikkö. Järjestön tunnus on sama kuin Mustanaamion hyvä merkki: neljä miekkaa, kuin P-kirjainta, ristikkäin. Tunnuslause "Stamus contra malum" tarkoittaa suomeksi "Vastustamme pahuutta". Järjestön lipussa on kuvattuna vuosi 1664, tunnuslause ja tunnus.


title: Viidakkopartio

text: Viidakkopartion perusti kuudes Mustanaamio vuonna 1664 entisten merirosvojen kanssa. Mustanaamio voitti Sanloin kaupungissa tapahtuneessa kaksintaistelussa merirosvojohtajan Punaparran sekä tämän apurit Sallan, Bartin ja Murskaajan. Hän sai rosvot luopumaan rikoksista ja perusti Viidakkopartion. Punaparrasta tuli järjestön ensimmäinen eversti ja apureista majureita.


title: Viidakkopartio

text: Neljännentoista Mustanaamion aikana johtajana oli eversti Cardingham, jolle tehokasta järjestöä tärkeämpää oli paraatit ja hienot univormut. Kasvanutta tyytymättömyyttä pääsi hyödyntämään Singh-merirosvo Chandra Sykharn, joka ujuttautui everstiksi väärennetyllä käskyllä. Tapahtumat johtivat siihen, että 14. Mustanaamio kuoli Sykharnin luodista, ja 15. Mustanaamio oli pakotettu siirtymään tuntemattomaksi.


title: Viidakkopartio

text: 15. Mustanaamio rakennutti uuden tukikohdan Sykharnin kätyreiden tuhottua edellisen. Hän järjesti ylipäällikön huoneen niin, että siellä oli vain kassakaappi. Kassakaapin pohjalla oli salalokero, josta johti käytävä tukikohdan ulkopuolella olevaan hylättyyn ja muka myrkylliseen kaivoon. Douglas Wilde, Sykharnin seuraaja everstinä, oli viimeinen eversti, joka tiesi kuka Viidakkopartiota oikeasti johti.


title: Viidakkopartio

text: Presidentti Lubangan aikana syntyi kiista järjestön itsenäisyydestä. Se johti uhkailuun ja Lubangan voimannäytökseen: ilmavoimien hävittäjällä ammuttiin ohjus hylättyä kaivoa kohti, jolloin salaisuus paljastui. Käytävä muurattiin umpeen. (Operaatio Viidakkopartio MN 02/1994) Mustanaamio löysi kuitenkin uuden reitin, ja kassakaappiviestit jatkuvat edelleen.


title: Viidakkopartio

text: Viidakkopartio ylläpitää järjestystä viidakoissa ja Bengalin kaupungeissa. Järjestö huolehtii metsästysluvista ja toimii Bengalin poliisi- ja asevoimien apuna itsenäisenä yksikkönä. Se kouluttaa vuosittain tuhannesta hakijasta kymmenen partiomiestä. Järjestöllä on käytössään modernit aseet ja kuljetusvälineet, mukaan lukien kuljetushelikopterit.


title: Viidakkopartio

text: Viidakkopartiota johtaa eversti, jonka yläpuolella on vain salainen ylipäällikkö Mustanaamio. Eversti on ainoa, joka pääsee käymään ylipäällikön huoneessa. Kun eversti panee huoneessa olevaan kassakaappiin tiedonannon ylipäällikölle, syttyy lamppu Mustanaamion apulaisen, Toman asunnossa. Kun Mustanaamio saa rumpuviestinä ("Lamppu palaa") tiedon, hän kulkee salaista tunnelia pitkin kassakaapin valepohjalle ja panee vastauksensa kaappiin. Lamppu syttyy huoneen ulkopuolella.


title: Voitelujärjestelmä

text: Voitelujärjestelmä on voiteluaineen toimittamiseen tarkoitettu osakokonaisuus. Voitelujärjestelmään kuuluvat esimerkiksi säiliö, pumppu, öljynsuodatin, lämmönsiirrin, ylipaineventtiili, painemittari sekä kanavia/letkuja voiteluaineen johtamiseksi haluttuun paikkaan. Voitelujärjestelmä voidaan rakentaa myös roiskevoiteluun tai öljykylpyyn perustuvaksi, mikä on edullista yksinkertaisuutensa vuoksi. Yleisiä voiteluaineita ovat voiteluöljyt ja voiteluvaseliinit.


title: Voitelujärjestelmä

text: Voiteluöljyyn perustuvia järjestelmiä on kolmea pääluokkaa: paine-, roiske- ja öljykylpyjärjestelmä. Voi olla myös näiden järjestelmien yhdistelmiä; esimerkiksi yhdistetty roiske- ja märkäsumppujärjestelmä.


title: Voitelujärjestelmä

text: Painevoitelujärjestelmää käytetään suurilla akselien kehänopeuksilla tai korkeilla termisillä tehoilla. Painevoitelua voidaan joutua käyttämään myös silloin, kun öljykylpyinen järjestelmä paisuntasäiliöineen ei mahdu laitteen rakenteeseen. Painevoitelujärjestelmä voidaan jakaa märkä- ja kuivasumppujärjestelmiin. Märkäsumppuvoitelujärjestelmässä voiteluöljy on moottorin pohjalla säiliössä, esimerkiksi polttomoottoreiden öljypohjassa. Kuivasumppujärjestelmässä voiteluöljy sijaitsee erillisessä säiliössä.


title: Voitelujärjestelmä

text: Voitelujärjestelmä ottaa käyttötehonsa moottorilta ja täten lisää moottorin polttoaineenkulutusta. Energiatehokkuutta parannettaessa voidaan käyttää muuttuvatilavuuksista öljypumppua, jonka tuottamaa tilavuusvirtaa säädetään moottorin voiteluainetarpeen mukaan ja näin säästetään energiaa. Tilavuusohjattu pumppu voi säästää 160 wattia energiaa, mikä tarkoittaa noin 1 % polttoaineensäästöä EU-kulutussyklissä. Vielä suurempi, 1,25 kW säästö öljypumpun tehontarpeessa saavutetaan 6000 1/min kierrosalueella.


title: Voitelujärjestelmä

text: Painevoitelujärjestelmä käyttää voiteluaineena voiteluöljyä, jota voidaan kierrättää pumpun avulla. Voitelujärjestelmä toimii siten, että moottorin öljypumppu pumppaa öljyä säiliöstä öljykanaviin. Pääöljykanavassa öljypumpun jälkeen on yleensä öljynsuodatin ja mahdollisesti myös lämmönsiirrin. Öljynsuodatin erottelee hienot epäpuhtaudet voiteluaineesta. Säiliössä ennen öljypumppua on karkeasuodatin, eli sihti. Öljykanavissa öljy virtaa voideltaviin kohteisiin (laakerit, sylinterit, venttiilit yms) suorittamaan tehtävänsä ja palaa takaisin säiliöön valumalla, kun kanavista tuleva uusi öljy työntää edellämenevää öljyä ulos. Takaisin säiliöön valuva öljy lähtee uudelleen kiertoon. Voitelujärjestelmässä vallitsevaan paineeseen vaikuttaa pumpun lisäksi voiteluaineen viskositeetti ja kanavien aiheuttama virtausvastus. Viskositetti aiheuttaa virtausvastusta ja täten aiheuttaa voitelujärjestelmään paineen, suurempi viskositeetti aiheuttaa yleensä suuremman paineen.


title: Voitelujärjestelmä

text: Kuivasumppujärjestelmässä voiteluaine toimitetaan voitelukohteisiin samaan tapaan kuin märkäsumppujärjestelmässäkin, mutta voiteluaine tulee moottorin ulkopuolisesta säiliöstä. Kuivasumppujärjestelmän etuina ovat mahdollisuus laskea moottorilohko alemmaksi, jolloin ajoneuvon painopiste alenee. Lisäksi kaarrenopeuden kesto on suurempi, sillä erillisessä säiliössä öljyyn vaikuttava vaakatason kiihtyvyys ei niin helposti aiheuta öljyn joutumista pumpun ulottumattomiin. Kuivasumppuvoitelua käytetään esimerkiksi urheiluautoissa, moottorikelkoissa ja moottoripyörissä.


title: Voitelujärjestelmä

text: Roiskevoiteluun perustuva järjestelmä voi toimia ilman öljypumppua. Kiertokankien alaosassa on kauhat, jotka heittävät öljysäiliössä olevaa öljyä ylös säiliöstä. Roiskevoitelua käytetään pienissä moottoreissa sen yksinkertaisuuden vuoksi ja se soveltuu pääosin vaakatasossa olevien akseleiden voiteluun.


title: Voitelujärjestelmä

text: Öljykylpyinen voitelujärjestelmä on käytössä yleisesti hammaspyörävaihteistoissa. Öljykylpyjärjestelmässä voideltavat osat ovat osin upotettuna säiliöön. Öljykylpyvoitelu on edullinen ja painevoitelua toimintavarmempi ratkaisu. Hankaluuksia tuottaa öljyn laajeneminen sen lämmetessä, eli laajenevalle öljylle pitää olla tilaa.


title: Voitelujärjestelmä

text: Voitelujärjestelmät jotka käyttävät voiteluaineena vaseliinia, eivät yleensä palauta voitelurasvaa säiliöön uutta kiertoa odottamaan, vaan vanha voiteluaine valuu pois kun uusi voitelurasva korvaa sen. Rasvausjärjestelmät eivät yleensä pumppaa jatkuvasti koneen käydessä, vaan annostelevat pieniä sykäyksiä ja korvaavat vanhaa rasvaa vähän kerrallaan.


title: Voitelujärjestelmä

text: Teollisuuden sovelluksissa, työkoneissa ja kuorma-autoissa käytetään yleensä automaattista keskusvoitelujärjestelmää - nk. "rasvari". Keskusvoitelujärjestelmä toimittaa voiteluainetta (esim. vaseliinia) nivelakseleille, laakereille sekä muihin koneen voitelukohteisiin. Järjestelmä voitelee yhdellä napin painalluksella tai automaattisesti kaikki voitelukohteet, vähentäen koneen rasvausseisokkeja sekä ennaltaehkäisten voitelun puutteesta johtuvia vaurioita.


title: Catherine Grey

text: Lady Catherine Grey (n. 1540 – 27. tammikuuta 1568), Hertfordin kreivitär, oli yksi kolmesta Greyn sisaruksesta, jotka olivat Englannin kuningatar Maria I:n ja Elisabet I:n serkun lapsia ja siten lähellä kruunua 1500-luvulla, kun kummallakaan kuningattarella ei ollut jälkeläisiä. Greyn sisarista tunnetaan parhaiten Jane Grey, yhdeksän päivän kuningatar.


title: Catherine Grey

text: Catherine Grey oli Suffolkin ensimmäisen herttuan, Henry Greyn, ja tämän vaimon lady Frances Brandonin toinen aikuiseksi kasvanut tytär. Hänen isosisarensa oli lady Jane Grey ja pikkusisarensa Mary Grey.


title: Catherine Grey

text: Lady Catherine Greyn isovanhemmat olivat Englannin kuningas Henrik VIII:n ystävä Suffolkin herttua Charles Brandon ja Henrik VIII:n sisar Mary Tudor, joka oli aiemmin ollut naimisissa Ranskan kuningas Ludvig XII:n kanssa. Isoäitinsä kautta Catherine Grey sisaruksineen tuli Englannin kruununperimysjärjestyksessä Henrik VIII:n kolmen lapsen ja kuninkaan vanhemman sisaren Margaret Tudorin kahden lapsen jälkeen. Henrik VIII määräsi testamentissaan, että jos hänen kolme lastaan jäisivät lapsettomiksi, hänen nuoremman sisarensa Mary Tudorin lapset perisivät kruunun. Lady Frances Brandon oli tuolloin Mary Tudorin lapsista vanhin elossa oleva, ja hän siirsi oikeutensa Englannin kruunuun vanhimmalle tyttärelleen Jane Greylle.


title: Catherine Grey

text: Catherine Grey vihittiin noin neljätoistavuotiaana Pembroken ensimmäisen jaarlin William Herbertin pojan Henry Herbertin kanssa toukokuussa 1553 samana päivänä, kun hänen sisarensa Jane Grey meni naimisiin Guilford Dudleyn kanssa. Catherine muutti asumaan miehensä luo Baynardin linnaan. Henrik VIII:n pojan Edvard VI:n kuoltua Jane Grey julistettiin kuningattareksi, mutta Henrik VIII:n testamentin mukainen oikea kruununperijä, prinsessa Maria nousi valtaistuimelle. Kun Jane oli syrjäytetty ja teljetty Toweriin, Pembroken jaarli halusi päästä eroon Greyn perheestä ja antoi mitätöidä poikansa täyttymättömän avioliiton lady Catherine Greyn kanssa.


title: Catherine Grey

text: Kun Jane Grey oli teloitettu vuonna 1554, Maria kuollut lapsettomana vuonna 1558 ja Elisabet I nousi valtaistuimelle, Catherine Grey saattoi Henrik VIII:n testamentin perusteella sanoa olevansa kruununperimysjärjestyksessä heti hallitsevan kuningattaren jälkeen, sillä testamentissa ei hyväksytty Skotlannin kuningattaren Maria Stuartin oikeutta kruunuun. Sen vuoksi hän oli kuningattarelle yhtä suuri uhka kuin hänen sisarensa Jane Grey oli ollut kuningatar Marialle.


title: Catherine Grey

text: Oleskellessaan kuningatar Marian hovissa Catherine Grey oli ystävystynyt Jane Seymour -nimisen tytön kanssa, joka oli Somersetin herttua Edward Seymourin tytär ja kuningatar Jane Seymourin veljentytär. Janen kautta Catherine tapasi herttuan pojan, Hertfordin ensimmäisen jaarlin, Edward Seymourin ja rakastui tähän. Joulukuussa 1560 kaksikymmentäyksivuotias Catherine Grey ja Edward Seymour vihittiin salaa sulhasen talossa Canon Row’lla. Vihkimisen ainoa todistaja oli sulhasen sisar Jane.


title: Catherine Grey

text: Elisabet I ei tiennyt avioliitosta ja lähetti Edward Seymourin Eurooppaan opintomatkalle. Kun käly Jane Seymour kuoli tuberkuloosiin, Catherine Grey jäi yksin ja salasi avioliiton jokaiselta, kunnes hänen raskautensa oli edennyt kahdeksannelle kuukaudelle. Silloin hän tunnusti avioliittonsa Bess of Hardwickille ja Robert Dudleylle. Kumpikaan ei ikävä kyllä auttanut Catherinea, ja Dudley kertoi avioliitosta pian kuningattarelle.


title: Catherine Grey

text: Elisabet I suuttui suuresti siitä, että hänen sukulaistyttönsä oli mennyt naimisiin ilman hänen lupaansa, eikä hyväksynyt tämän aviomiehen valintaa. Catherine vangittiin Toweriin, minne Edwardkin teljettiin tämän palattua Englantiin. Jopa Bess of Hardwick vangittiin, sillä Elisabet oli varma, että avioliitto oli vain osa laajempaa salaliittoa.


title: Catherine Grey

text: Catherine Greyn toinenkin avioliitto mitätöitiin kaksi vuotta sen solmimisen jälkeen vuonna 1562, mutta parille syntyi kuitenkin kaksi lasta, jotka kumpikin syntyivät vanhempien ollessa vankina Towerissa:


title: Catherine Grey

text: Catherine Grey kuoli tammikuussa 1568. Hänen poikiaan ei kelpuutettu kruununperimysjärjestykseen, koska heidän katsottiin syntyneen avioliiton ulkopuolella. Elisabet I:n seuraajan Jaakko I:n valtakaudella heidät kuitenkin luettiin mahdollisiksi kruununperijöiksi.


title: Catherine Grey

text: Catherine Greyn pojan lordi Beauchampin poika Somersetin toinen herttua William Seymour joutui myöhemmin vaikeuksiin mentyään salaa naimisiin toisen mahdollisen kruununperimysjärjestykseen kuuluvan sukulaisen, Arbella Stuartin kanssa.


title: Painin maailmanmestaruuskilpailut 1908

text: Vuoden 1908 painin maailmanmestaruuskilpailut järjestettiin Wienissä. Ne olivat järjestyksessään neljännet viralliset maailmanmestaruuskilpailut. Kisojen ainoa laji oli kreikkalais-roomalainen paini, jossa painittiin kahdessa painoluokassa: yli ja alle 75-kiloisissa.


title: DKW

text: DKW on entinen saksalainen auto- ja moottoripyörämerkki. Vuonna 1916 tanskalainen insinööri Jørgen Skafte Rasmussen perusti Saksin osavaltioon tehtaan valmistaakseen osia höyrylaitteisiin. Samana vuonna hän yritti valmistaa höyrykäyttöisen auton, DKW:n ("Dampf-Kraft Wagen", ). Tämä kuitenkin epäonnistui ja vuonna 1919 hän teki kaksitahtisen lelukoneen nimeltä "Des Knaben Wunsch" (). Hän asensi myös hieman muunnellun version moottoristaan moottoripyörään, jolloin siitä tuli "Das Kleine Wunder" eli "pieni ihme".


title: DKW

text: 1930-luvulla DKW oli maailman suurin moottoripyörävalmistaja. Vuonna 1932 DKW yhdistyi Audin, Horchin ja Wandererin kanssa Auto Unioniksi, mutta kaikki merkit jatkoivat toiseen maailmansotaan asti. Sodan jälkeen Auto Unionin omistajuus vaihtui muutamaan kertaan, ensin Daimler-Benzille vuonna 1957, kunnes sen lopulta osti Volkswagen Group vuonna 1964.


title: DKW

text: Espanjassa DKW:stä (äännetään "de-ca-uve") tuli yleinen termi pakettiautolle, ja sitä käytetään vielä tänäänkin. Suomessa DKW:tä myytiin Donau-merkkisenä 1950-luvulta vuoden 1960 loppuun.


title: DKW

text: DKW-autoja valmistettiin vuosina 1928–1966. Niissä oli aina venttiilitön kaksitahtimoottori ja vuodesta 1931 alkaen yhtiö oli edelläkävijä etuvetoisissa autoissa joissa oli poikittain asennettu moottori. Tunnetuimmat autonsa, mallinimiltään F1–F8, DKW teki toisen maailmansodan jälkeen; näissä oli etuveto ja poikittain asennettu kaksisylinterinen moottori. Näissä malleissa oli myös epätavallinen järjestely jossa tasavirtalaturi toimi myös starttimoottorina ja oli kytketty suoraan kampiakseliin; järjestelmää kutsuttiin nimellä "Dynastart". DKW valmisti myös vähemmän tunnetun sarjan takavetoisia autoja ("Schwebeklasse" ja "Sonderklasse") joissa oli V4-kaksitahtimoottori. Näissä moottoreissa oli kaksi ylimääräistä sylinteriä jotka toimivat huuhtelupumppuna, joten moottorit muistuttivat ulkoisesti V6-moottoria ilman sytytystulppia etumaisessa sylinteriparissa.


title: DKW

text: Vuonna 1939 DKW teki prototyypin ensimmäisestä kolmisylinterisestä moottorista. Tämä moottori pääsi tuotantoon vasta sodan jälkeen, ensin IFA F9:n (myöhemmin Wartburgin) moottorina, ja sitten DKW:n omassa tuotannossa 3=6- tai F91-autoissa.


title: DKW

text: Ruotsalainen Saab käytti DKW:n moottoria esikuvana omissa kaksitahtimoottorimalleissaan aloitellessaan autonvalmistusta vuonna 1947.


title: DKW

text: Auto Union sijaitsi alun perin Saksin osavaltiossa, josta sodan jälkeen tuli tuli osa Saksan demokraattista tasavaltaa. Tämän vuoksi kesti jonkin aikaa ennen kuin sen muodostaneet yhtiöt palasivat yhteen sodan jälkeen. Yhtiö rekisteröitiin uudelleen Länsi-Saksassa Auto Union GmbH:na vuonna 1949. Se toimi ensiksi varaosatoimittajana, mutta alkoi pian valmistaa RT 125 -moottoripyörää ja vastakehitettyä Schnellaster F800 -pakettiautoa. Ensimmäinen tuotantolinja sijaitsi Düsseldorfissa.


title: DKW

text: Pakettiautossa käytettiin samaa moottoria kuin ennen sotaa tehdyssä F8:ssa. Ensimmäinen henkilöauto oli F89, jossa käytettiin ennen sotaa tehdyn F9-prototyypin koria ja kaksisylinteristä kaksitahtimoottoria viimeisestä F8:sta. Myöhemmin sen korvasi isommalla kolmisylinterisellä moottorilla varustettu F91, joka oli tuotannossa vuosina 1953–1955. Sen syrjäytti vähän isompi F93 vuonna 1956. Kaikissa F91- ja F93-malleissa oli 900 cm kolmisylinterinen kaksitahtimoottori, ensimmäisten tuottaessa 34 ja viimeisten 38 hevosvoimaa. Moottoreiden sytytysjärjestelmään kuului kolme kärkiparia ja kolmea sytytyspuolaa, yksi kullekin sylinterille. Kärjet oli ryhmitelty kampiakselin etupäähän asennetun avaajanokan ympärille. Jäähdytysjärjestelmä oli vapaakiertoinen ja siihen kuului kampiakselin etupäähän asennetun hihnapyörän välityksellä pyörivä tuuletin.


title: DKW

text: F93:a valmistettiin vuoteen 1959 asti, jolloin se korvattiin Auto Union 1000:lla. Nämä oli varustettu 1000 cm kaksitahtimoottorilla, ja vuoteen 1963 asti oli valittavana 44- tai 50-hevosvoimainen S-malli. Tässä yhteydessä valmistus siirrettiin Düsseldorfista Ingolstadtiin, missä Audia vieläkin valmistetaan. Vuodesta 1957 näihin autoihin oli, ainoana pikkuautona tuohon aikaan, saatavana lisävarusteena automaattinen Saxomat-kytkin. Viimeisissä AU1000S-malleissa oli lisävarusteena myös levyjarrut, jotka tuolloin edustivat uutta teknologiaa. Myös urheilullinen 2+2 -paikkainen versio AU1000Sp oli saatavana vuosina 1957–1964, aluksi ainoastaan coupena ja vuodesta 1962 lähtien myös avoautona.


title: DKW

text: Vuonna 1956 aloitettiin harvinaisen DKW Monzan valmistus pienenä sarjana. Se oli urheilullinen 2-paikkainen auto, jossa oli lasikuituinen kori asennettuna tavallisen F93:n rungolle. Auton nimi oli aluksi Solitude, mutta se sai uuden nimen Monzan kilparadalla marraskuussa 1956 saavuttamiensa pitkänmatkan nopeusennätysten johdosta. Auto saavutti FIA:n G-luokassa useita ennätyksiä, muun muassa 48 tuntia keskinopeudella 140,961 km/h, 10000 km keskinopeudella 139,453 km/h ja 72 tuntia keskinopeudella 139,459 km/h. Autoa valmisti ensimmäisenä Dannenhauer & Stauss Stuttgartissa, sitten Massholder Heidelbergissa ja lopuksi Robert Schenk Stuttgartissa. Yhteensä autoja lienee valmistettu noin 230 kappaletta ja valmistus päättyi vuoden 1958 loppuun mennessä.


title: DKW

text: Vuonna 1959 tuli markkinoille menestyksekäs henkilöautomallisto, Junior/F12-sarja, joka perustui 1950-luvulla moderniin konseptiin. Mallisto käsitti Junior-perusmallin vuosina 1959–1961, hieman parannellun Junior de Luxen vuosina 1961–1963, hieman isomman F11:n, isokorisemman ja isomoottorisemman F12:n vuosina 1963–1965 ja F12 Roadsterin vuosina 1964–1965. Junior/F12-sarjasta tuli varsin suosittu ja autoja valmistettiin paljon.


title: DKW

text: Kaikissa sodanjälkeisissä kolmisylinterisissä kaksitahtimoottoriautoissa oli jonkin verran potentiaalia autourheiluun, ja ne muodostivat pohjan monille rallivoitoille 1950-luvulla ja 1960-luvun alussa. Tämä teki DKW:stä moniksi vuosiksi voittoisimman automerkin Euroopan rallisarjassa 1950-luvulla.


title: DKW

text: Vuonna 1960 DKW yhdisti kaksi kolmisylinteristä kaksitahtimoottoria, jolloin saatiin V6-moottori kooltaan 1000 cm. Ajan saatossa tilavuus kasvoi ja viimeinen V6 vuodella 1966 oli kooltaan 1300 cm. 1300 cm versio tuotti tavallisessa kahden kaasuttimen versiossaan 83 hv kierrosluvulla 5000 kierrosta minuutissa. Neljän kaasuttimen versio tuotti 100 hevosvoimaa ja kuuden kaasuttimen versio 130 hevosvoimaa. Moottori oli erittäin kevyt ja painoi ainoastaan 84 kg. V6-moottoria oli suunniteltu käytettävän Mungassa ja F102:ssa. Noin 100 V6-moottoria valmistettiin testikäyttöön ja 13 DKW F102:a kuin myös osa Mungoista varustettiin V6-moottorilla 1960-luvulla.


title: DKW

text: Viimeinen DKW oli F102 joka tuli tuotantoon vuonna 1964 korvaamaan vanhahtavan AU1000:n. Tämä malli oli suora edeltäjä ensimmäiselle sodanjälkeiselle Audi 60:lle; suurin ero oli, että Audi käytti perinteistä nelitahtimoottoria.


title: DKW

text: Suomessa DKW:n maahantuojana toimi Sisu-autoja valmistanut Oy Suomen Autoteollisuus Ab vuodesta 1956. Merkkiä markkinoitiin nimellä Donau, koska oikeus DKW-merkin käyttöön oli edelleen tämän merkkisiä moottoripyöriä ja autoja ennen sotia maahantuoneella, vaikkakin liiketoimintansa lopettaneella yrittäjällä. Merkin myyntiä jarrutti vuoteen 1962 voimassa ollut henkilöautojen tuontisäännöstely. DKW- ja Donau-autoja oli Suomen ajoneuvorekisterissä vuoden 1959 lopussa hieman alle tuhat kappaletta.


title: DKW

text: Vuoden 1961 alussa edustus siirtyi Oy Veho Ab:lle, joka myi autoja jälleen DKW-nimellä. Muotoilultaan jo vanhahtava DKW 1000 maksoi tuolloin 822 000 markkaa (vuoden 2005 rahassa 15 620 euroa). Auto oli hieman kallis, sillä miltei vastaavankokoisen Volkswagen Kuplan hinta oli samana vuonna 610 000 markkaa (11 590 €) Suomessa DKW-autoja käytettiin menestyksellisesti ralleissa ja jäärata-ajoissa, ja tämän ansiosta merkkiä rekisteröitiin vuosina 1964–1965 liki 2 000 kappaletta. Vuoden 1969 lopussa DKW-autoja oli Suomessa rekisterissä runsaat 3 500 kappaletta ja se oli tilaston 25. sijalla. DKW-merkin poistuttua markkinoilta vuoden 1966 alussa Veho jatkoi sen tilalle tulleen Audin maahantuojana vuoden 1974 loppuun saakka.


title: DKW

text: "Mehrzweck UNiversal Geländewagen mit Allradantrieb" eli "MUNGA" tarkoittaa suomeksi monikäyttöistä, yleistä maastoajoneuvoa nelivedolla. DKW Mungaa valmisti Auto Union Ingolstadtissa. Tuotanto alkoi lokakuussa 1956 ja päättyi joulukuussa 1968, minä aikana valmistettiin yhteensä 46 750 autoa.


title: DKW

text: Frankfurtissa syksyllä 1957 pidetty 38. kansainvälinen autonäyttely oli suuri menestys Auto Union GmbH:lle. Poikkeuksellisen sitkeä auto ei ollut hyväksytty vain Länsi-Saksan Bundeswehrille ainoana ajoneuvona luokassaan, vaan sitä myytiin paljon myös Saksan rajavartiostolle ja joillekin ulkomaalaisille armeijoille, myös NATO:on.


title: DKW

text: Siviilimallia DKW:n maastoajoneuvosta pidettiin Länsi-Saksassa yleisesti maatalous- ja metsätöihin erinomaisesti sopivana. Se sai suosiota myös ulkomailla, varsinkin maissa, joissa maastoajoneuvoja tarvittiin huonojen teiden vuoksi, esimerkiksi suuressa osassa Etelä-Amerikkaa ja Etelä-Afrikkaa. Noin 2000 autoa toimitettiin Hollannin armeijalle. Useita toimitettiin myös Isoon-Britanniaan 1970-luvun lopulla.


title: DKW

text: 1960-luvulla DKW valmisti pakettiauton, jossa oli monivarsituentatakajousitus erillisillä jousilla. Koska auto oli etuvetoinen, se mahdollisti matalalattiakokoonpanon: lastauskorkeus oli noin 40 cm maasta. Autoon oli myös tehty iso takaovi aukeamaan auton oikealle puolelle. Pakettiauto osoittautui suosituksi. Esimerkiksi eteläafrikkalainen soittimia myyvä yhtiö Stellenboschissa käytti DKW-pakettiautoa pianojen kuljetuksissa, koska siinä oli matala lattia ja iso ovi, ja siitä tuli tuli kylän tunnusmerkki.


title: DKW

text: Ennen toista maailmansotaa yhtiö menestyi ahdetuilla kilpapyörillä ja 1920- ja 1930-luvuilla DKW oli maailman suurin moottoripyörävalmistaja. Sodan jälkeen yhtiö teki RT 125-, 175-, 250- ja 350-malleja.


title: DKW

text:
Ennen ja jälkeen toisen maailmansodan DKW valmisti hyvin suosittuja malleja kuten erityisesti RT 125. Sodan jälkeen RT 125:n piirustukset annettiin sotakorvauksena Harley-Davidsonille Yhdysvaltoihin ja BSA:lle Isoon-Britanniaan. HD:n versio oli nimeltään Hummer, kun taas BSA:n oli Bantam. IFA- ja myöhemmin MZ-mallit pysyivät tuotannossa 1990-luvulle asti, jolloin kaksitahtisten tuotanto viimein hiipui niiden epätaloudellisuuden johdosta. Muut valmistajat kopioivat DKW:n muotoilua enemmän tai vähemmän virallisesti. Tämän voi nähdä monien 1950-luvun pienten kaksitahtimoottoripyörien yhdennäköisyydessä, mukaan lukien Yamahan, Voskhodin ja puolalaisen WSK:n tuotteet.
http://www.arjenhistoria.fi/?q=dkw


title: Painin maailmanmestaruuskilpailut 1910

text: Vuoden 1910 painin maailmanmestaruuskilpailut järjestettiin Düsseldorfissa. Ne olivat järjestyksessään kuudennet viralliset maailmanmestaruuskilpailut. Kisojen ainoa laji oli kreikkalais-roomalainen paini, jossa painittiin neljässä painoluokassa.


title: Blackjack (elokuva)

text: Blackjack on vuonna 1998 ensi-iltansa saanut yhdysvaltalainen toimintaelokuva, jonka on ohjannut John Woo.


title: Blackjack (elokuva)

text: Elokuva kertoo Jack Devlinistä, joka oli ennen Yhdysvaltojen paras henkivartija, koska oli aina valmis kuolemaankin suojattinsa puolesta. Kerran kranaatin räjähdys aiheutti Jackille oudon fobian, jonka seurauksena hän joutuu šokkiin pelosta jos näkee pikkuisenkin valkoista väriä. Joten hänellä on aina mustat aurinkolasit, joista juurtaa nimi "Blackjack".


title: Blackjack (elokuva)

text: Jack kutsutaan suojelemaan supermallia, jota seuraava raivopäinen tappaja tuntuu tietävän Jackin heikkouden.


title: Wu-Tang Clan

text: Wu-Tang Clan on yhdysvaltalainen hip hop -yhtye New Yorkin Staten Islandilta. Yhtyeen nimi tulee elokuvasta Shaolin and Wu Tang.


title: Wu-Tang Clan

text: Wu-Tang Clanin musiikki on muuttunut huomattavasti ajan myötä, mutta ominaisuudet, jotka määrittelivät yhtyettä alkuaikoina pätevät siihen yhä: RZA:n uraauurtava sample-painotteinen tuotanto, sanoitukset, jotka sisältävät runsaasti slangisanoja ja "5 Percenter" -terminologiaa, kappaleiden ghetto-teemat sekä viittaukset Kungfu- ja Hongkong -toimintaelokuviin.


title: Wu-Tang Clan

text: Yhtye nousi suosioon "Enter the Wu-Tang (36 Chambers)" (1993) albumin monien singlejulkaisujen myötä, jotka nostivat ajan kanssa albumin kassamagneetiksi. Seuraava albumi "Wu-Tang Forever" (1997) nousi suoraan Yhdysvaltojen albumilistan ykköseksi, jolloin yhtye oli suosituimmillaan. "The W" -albumi piti yhtyettä vielä pinnalla, mutta "Iron Flag" (2001) otettiin jo huonosti vastaan. Tämän jälkeen yhtye piti pitkää hiljaiseloa kunnes nousi konserttilavoille hetkeksi 2004 poistuakseen taas. 2007 yhtye julkaisi kauan odotetun studioalbumin "8 Diagrams".


title: Wu-Tang Clan

text: Wu-Tang Clanin kokoonpano on pysynyt vuosikaudet lähes samana - RZA, GZA, Inspectah Deck, Method Man, Ghostface Killah, Raekwon, U-God, Masta Killa ja Ol' Dirty Bastard. Ainut poikkeus kokoonpanossa tapahtui kun Ol' Dirty Bastard kuoli 2004 huumeiden yliannostuksen aiheuttamaan sydämen vajaatoimintaan. Kokoonpanoon on kuulunut myös hieman epävirallisesti räppäri Cappadonna, joka on muun muassa vieraillut kappaleissa "Ice Cream", "Triumph" sekä "For Heaven's Sake".


title: Wu-Tang Clan

text: Kolmesta serkuksesta koostuneen "All In Together Now" -yhtyeen hajottua, sen "The Genius (GZA)" ja "Prince Rakeem (RZA)" yrittivät aloittaa soolouriaan "Cold Chillin' Records" ja "Tommy Boy Records" -levy-yhtiöillä. The Genius julkaisi "Words from the Genius" -albuminsa ja Prince Rakeem "Ooh, We Love You Rakeem" -ep:nsä vuonna 1991, mutta levyt floppasivat, eivätkä soolourat lähteneet käyntiin. Prince Rakeemin turhautuminen musiikkiteollisuuteen johti hänen tulevaisuuden visionsa syntyyn: hän perustaisi serkkujensa ja tuttujensa kanssa ryhmän, joka valtaisi hiphop-maailman.


title: Wu-Tang Clan

text: Vuoden 1992 loppupuolella yhtye olikin jo perustettu. Nimeksi valittiin Wu-Tang Clan, jolle löytyi innoitus elokuvasta, jonka Prince Rakeem katsoi toisen serkkunsa "The Professorin" kanssa. Elokuva oli nimeltään "Shaolin and Wu-Tang (Shao Lin yu Wu Dang)" — Wu-Tang oli tyyli, jota Kung-Fu taistelijat siinä harjoittivat. Taistelutyyli taas oli nimetty Kiinassa Hubein maakunnassa sijaitsevan taolaisten pyhän vuoren "Wudangin" mukaan. Elokuvan dialogeja samplattiin runsaasti yhtyeen ensijulkaisulla. Enter The Wu-Tangin 36 Chambers viittaa myös tuohon elokuvaan ja shaolin munkkien kung-fu kulttuuriin.


title: Wu-Tang Clan

text: Kun Prince Rakeem ja The Genius skrätsäsivät nimiään, he löysivät uudet mielekkäämmät nimimerkkinsä, RZA:n ja GZA:n. The Professor nimettiin Ol' Dirty Bastardiksi, erään kungfuelokuvan mukaan.


title: Wu-Tang Clan

text: KRS-Onen ja Big Daddy Kanen innoittamina, yhtyeen jäsenet ovat sittemmin kääntäneet yhtyeen Wu-Tang-nimestä myös lukuisia backronyymejä kuten: "We Usually Take All Niggas' Garments", "Witty Unpredictable Talents And Natural Game", "Wisdom Universe Truth Allah Nation and God", joista viimeinen on viittaus " 5 Percent Nation of Gods and Earths" -uskonlahkon (johon kaikki yhtyeen jäsenet kuuluvat) opetuksiin.


title: Wu-Tang Clan

text: Wu-Tang Clan koostui yhdeksästä jäsenestä Ol' Dirty Bastardin kuolemaan vuonna 2004 asti.


title: Wu-Tang Clan

text: RZA a.k.a. Bobby Digital (Robert Diggs, 1969)


title: Wu-Tang Clan

text: GZA a.k.a. The Genius (Gary Grice, 1966)


title: Wu-Tang Clan

text: Ol' Dirty Bastard (ODB) a.k.a. Dirt McGirt (Russell Jones, 1968 — 2004)


title: Wu-Tang Clan

text: Method Man a.k.a. Johnny Blaze (Clifford Smith, 1971)


title: Wu-Tang Clan

text: Raekwon a.k.a. The Chef (Corey Woods, 1970)


title: Wu-Tang Clan

text: Ghostface Killah a.k.a. Tony Starks (Dennis Coles, 1970)


title: Wu-Tang Clan

text: Inspectah Deck a.k.a. Rebel INS (Jason Hunter, 1970)


title: Wu-Tang Clan

text: Masta Killa (Elgin Turner, 1969)


title: Wu-Tang Clan

text: U-God a.k.a. Golden Arms ja U-godzilla (Lamont Hawkins, 1970)


title: Wu-Tang Clan

text: Wu-Tang Clan on synnyttänyt kymmenittäin vaihtelevan tiiviisti toisiinsa liittyneitä rap-artisteja, joita kutsutaan Wu-Famiksi tai Wu-perheeksi. Wu-perheeseen kuuluu muiden muassa Cappadonna, Killah Priest ja hänen yhtyeensä Sunz Of Man sekä Killarmy, johon RZA:n nuorempi veli kuuluu. Wu-perheen artistit ovat vierailleet Wu-Tang Clanin ja sen jäsenten levyillä.


title: Wu-Tang Clan

text: Tuottajatiimiä Allah Mathematics, True Master, Bronze Nazareth ja 4th Disciple kutsutaan Wu-Elementsiksi. He tuottavat kappaleita lähes yksinomaan Wu-Tangiin liittyville levyille.


title: Wu-Tang Clan

text: Vuoden 1993 itsenäisesti julkaistu single "Protect Ya Neck" toi Wu-Tang Clanin hiphop-fanien ja -levy-yhtiöiden tietoisuuteen. Julkaisun myötä Wu-Tangille syntyi laaja underground-seuranta. Oikean levy-yhtiön löytämisessä oli silti vaikeuksia, sillä yhtyeen jäsenet halusivat pitää mahdollisuuden soololevyjen julkaisemisesta myös muilla levy-yhtiöillä. Wu-Tang Clan sai viimein tehtyä sopimuksen Loud Recordsin kanssa, ja yhtyeen debyyttialbumi "Enter the Wu-Tang (36 Chambers)" julkaistiin vuoden 1993 loppupuolella.


title: Wu-Tang Clan

text: Sekä kriitikot, että hiphop-musiikin kuluttajat ottivat levyn innolla vastaan, mutta kesti silti hetken, että "Wu-Tang-ilmiö" lähti kunnolla vauhtiin. Albumin surrealistiset, aggressiiviset sanoitukset yhdistettyinä RZA:n omintakeisiin, minimalistiseen biitteihin ja vahvaan kungfuelokuvien samplaamiseen vaikuttivat suuresti seuraavan vuosikymmenen hiphop-musiikkiin, ja jopa yhtyeet kuten Boards of Canada ovat sanoneet RZA:n tuottamistekniikoiden innoittaneen heitä.


title: Wu-Tang Clan

text: "Enter the Wu-Tang" tuntuu myös olevan pysyvä osa erinäisiä "90-luvun parhaat albumit" -listoja, joita eri musiikkilehdet ja muut ovat myöhemmin 2000-luvun puolella koonneet.


title: Wu-Tang Clan

text: Wu-Tang Clanin ensijulkaisun menestyksen myötä monet yhtyeen jäsenistä saivat neuvoteltua sopimukset soololevyjään varten, ja siirtyivät RZA:n johdolla käynnistelemään soolouriaan ja puuhailemaan ensijulkaisujaan.


title: Wu-Tang Clan

text: Elokuussa 1994 RZA:n yhdessä Too Poeticin sekä Stetsasonicin jäsenten Prince Paulin (joka myös tuotti musiikkia De La Soulille) ja Frukwanin kanssa perustama Gravediggaz -'superyhtye' julkaisi ensialbuminsa "6 Feet Deepin", joka edusti niin sanottua horrorcore-räppiä, sanoitusten ottaessa runsaasti vaikutteita kauhuelokuvista.


title: Wu-Tang Clan

text: Marraskuussa 1994 Method Man julkaisi täysin RZA:n tuottaman "Tical"-soololevynsä. RZA tuotti kyseiselle levylle vielä minimalistisempia biittejä, kuin Wu-Tangin debyytille. Suurin osa "Ticalin" taustoista jouduttiin levyntekovaiheessa tekemään uudestaan, sillä 36 Chambers -studiolla oli vesivahinko, jossa tuhoutui 15 biittiä jokaista Wu-Tangin jäsentä kohden.


title: Wu-Tang Clan

text: Vuoden 1995 alkupuolella Ol' Dirty Bastard julkaisi "Return to the 36 Chambers: The Dirty Version" -levynsä, joka oli nimensä mukaisesti kuin vielä 'likaisempi' versio alkuperäisestä "36 Chambersista".


title: Wu-Tang Clan

text: Vuoden 1995 loppupuolella julkaistiin kaksi Wu-Tangin uran ehkä merkittävintä ja parhaiten vastaanotettua levyä, joista ensimmäinen oli Raekwonin "Only Built 4 Cuban Linx...", jolla RZA kehitti tuottamistyyliään rikkaammaksi, samplaten soulin klassikkokappaleita sekä jousisoittimia. Nasin vierailu levyn "Verban Intercourse" -kappaleella merkitsi ensimmäistä Wu-Tang Clanin ulkopuolisen artistin vierailua Wu-Tang-julkaisulla. Toinen levyistä oli GZA:n "Liquid Swords", joka kosketteli hieman samoja teemoja kuin Raekwonin levy. Levyllä GZA:n ankeat sanoitukset ja RZA:n synkät biitit — joiden teossa hän käytti enemmän kosketinsoittimia kuin aiemmin — myötäilivät toisiaan saumattomasti, tehden siitä kokonaisuutena yhä Raekwoninkin levyä synkemmän.


title: Wu-Tang Clan

text: Vuonna 1996 Ghostface Killah julkaisi oman sooloalbuminsa, "Ironmanin", jonka RZA:n tuottamat kappaleet ovat kuin "Cuban Linxin" ja "Liquid Swordsin" risteymää. RZA:n edelleen kehittäessä itseään tuottajana, Ghostface Killah teki samoin räppäämisensä suhteen. Ghostface Killah oli ollut vahvasti mukana Raekwonin "Cuban Linxillä", joten vastaavasti Raekwon osallistui moneen "Ironmanin" kappaleista. Ghostfacen ja Raekwonin ensijulkaisuja voisikin melkein kutsua heidän yhteisjulkaisuikseen. Myös "Ironman" on usein mukana "parhaat Wu-albumit" -listoissa.


title: Wu-Tang Clan

text: Sen lisäksi että RZA tuotti kaikki vuosien 1994-1996 soolojulkaisut, niillä vieraili myös paljon muita Wu-Tang Clanin jäseniä räppäämässä, joten vaikka niitä pidetäänkin soololevyinä, ne toimivat silti myös tärkeänä osana yhtyeen itsensä kehityskulkua.


title: Wu-Tang Clan

text:
Wu-Tang Clan seurasi "Enter the Wu-Tang (36 Chambers)" -levyä vuoden 1997 pitkään odotetulla tupla-albumillaan Wu-Tang forever. Albumin toisen CD:n viisiminuuttinen kappale "Triumph" on yhtyeen ainoa kappale, jolla kaikki jäsenet ovat mukana — Ol' Dirty Bastard tosin ei räppää, vaan on vain vastuussa kappaleen introsta. Jäsenten lisäksi kappaleella vierailee Wu-perheeseen kuuluva Cappadonna. RZA käytti albumin tuotannossa hyväkseen mitä oli oppinut tehdessään ensimmäisiä Wu-Tang-soolojulkaisuja. Hänen lisäkseen levyn kappaleiden tuotantoon osallistui Wu-Elementsit True Master ja 4th Disciple.
Levyllä yhtye kehittyi sanoituksiensa suhteen edelleen, heidän kirjoittaessa joitakin säkeitä tajunnanvirrallisesti, "5 Percent Nation" -uskonlahkonsa oppeja seuraten.


title: Wu-Tang Clan

text: Wu-Tang Forever -tupla-albumin julkaisun myötä RZA lakkasi valvomasta jokaista Wu-Tang-soolojulkaisua niin tarkasti kuin ensimmäisiä levyjä tehtäessä. Liikkeen oli tarkoitus lisätä yhtyeen "valtaa" hiphop-maailmassa ja mahdollistaa taloudellisten tilaisuuksien hyväksikäytön.


title: Wu-Tang Clan

text: Seuraava soolojulkaisujen aalto menestyi kaupallisesti, mutta sekä kriitikot että fanit ottivat ne melko apaattisesti vastaan. Vuosien 1998 ja 2000 välillä Clanin jäsenet julkaisivat lukuisia levyjä:


title: Wu-Tang Clan

text: Levyistä seitsemän julkaistiin seitsemän kuukauden sisällä, vuoden 1999 kesäkuun ja vuoden 2000 tammikuun välillä. Eräs "Melody Maker" -lehden kriitikko kommentoi "Supreme Clienteleä" arvostellessaan: "Uusi kuukausi, uusi Wu-Tang-sivuprojekti", mistä kuvastui erityisesti kriitikkojen, mutta myös joidenkin fanien, kyllästyminen jatkuvalla syötöllä tuleviin, hyvin keskinkertaisina pidettyihin julkaisuihin. Osa faneista otti julkaisut positiivisemmin vastaan, mutta silti laajasti ollaan sitä mieltä, että ne eivät yllä "Foreveriä" edeltäneiden soolojulkaisujen tasolle. Tästä on poikkeuksena Ghostface Killahin "Supreme Clientele", jota jotkut kriitikotkin kuvasivat arvosteluissaan "Wu-Tang Clanin pelastajaksi". Vaikka yhtye myi enemmän levyjä kuin koskaan aikaisemmin, se näytti menettäneen kykynsä villitä musiikkimaailmaa niin kuin 90-luvun puolivälissä. Uusia soololevyjä tuottivat vähemmän tunnetut Wu-perheen tuottajat, tai kokonaan ulkopuoliset tuottajat kuten Trackmasters ja Neptunes, ja vanhaa RZA:ta kaivattiin takaisin.


title: Wu-Tang Clan

text: Vuonna 1999 RZA laajensi sfäärejään ja sävelsi musiikin Wu-Tang-fani Jim Jarmuschin elokuvaan "Ghost Dog: The Way Of The Samurai".


title: Wu-Tang Clan

text: Wu-Tang käynnisti myös oman vaatebrändinsä Wu-Wearin, sekä julkaisi videopelin "Wu-Tang: Shaolin Style", jossa Clanin jäsenet ovat pelattavia hahmoja.


title: Wu-Tang Clan

text: Vuonna 2000 yhtye kokoontui levyttämään kolmatta, "The W" -albumiaan. Ol' Dirty Bastard pääsi mukaan albumin "Conditioner" -kappaleelle, vaikka olikin levyn teon ajan vankilassa: ODB:n riimit nauhoitettiin vankilavierailulla. Biisissä vierailee Snoop Dogg. Kriitikot ottivat "The W:n" vastaan varsin hyvin, erityisesti RZA:n tuottamia kappaleita arvostettiin, ja levyltä löytyi myös hittisingle "Gravel Pit".


title: Wu-Tang Clan

text: Wu-Tang Clanin neljäs julkaisu on vuoden 2001 "Iron Flag", joka otettiin vastaan sekaisin tuntein. Se onnistui kuitenkin myymään kultaa. Tällä kertaa ODB oli lain kanssa vielä pahemmissa vaikeuksissa kuin vuotta aikaisemmin, joten häntä ei levyllä kuulla lainkaan. Myöskään Cappadonnaa, joka oli ennen "Iron Flagia" vakituinen vierailija Wu-Tang Clanin ja sen jäsenten levyillä, ei kuulla levyllä muuta kuin taustavokaaleissa piilotetulla "The Glock" -kappaleella.


title: Wu-Tang Clan

text: RZA oli julkaissut toisen Bobby Digital -albuminsa, "Digital Bulletin" joitakin kuukausia ennen "Iron Flagia". Mutta vasta GZA:n "Legend Of The Liquid Swords", vuoden 2002 lopulla oli alkusoittoa uudelle soolojulkaisujen aallolle, joka sisälsi GZA:n levyn lisäksi levyt:


title: Wu-Tang Clan

text: Nämä olivat kenties soololevyistä vähiten menestyviä, lähinnä vain "Pretty Toneyn" ja "No Said Daten" saadessa erityistä huomiota osakseen. Sekä kriitikot että vannoutuneet Wu-fanit ottivat Masta Killan klassisesta Wu-saundista muistuttavan ensilevyn hyvin vastaan, mutta indie-julkaisuna se ei onnistunut erityisen hyvin kaupallisesti. Method Manin "Tical 0", kuten Methin levyt yleensäkin, myi hyvin vaikka fanit, kriitikot, ja jopa itse Method Man haukkuivat albumin — Meth sanoen levyn kehnouden syyksi Def Jam Recordingsilla tapahtuneen johdon vaihdon.


title: Wu-Tang Clan

text: Ol' Dirty Bastard kuoli 13. marraskuuta 2004, vain kahta päivää ennen 36-vuotissyntymäpäiväänsä muiden yhtyeen jäsenten suureksi järkytykseksi.


title: Wu-Tang Clan

text: ODB:n elämä ja ura Wu-Tang Clanissa oli räväkkä ja rikoksentäytteinen:


title: Wu-Tang Clan

text: Wu-Tang Clanin yksi vähiten esillä olevista jäsenistä, U-God, jätti yhtyeen vuonna 2004, sanoen syyksi kohtelua, jonka sai osakseen RZA:lta: sanoen RZA:n muun muassa hidastaneen soolouraansa. U-God julkaisi DVD:n "U-God: Rise Of A Fallen Soldier", jolla hän kertoo ongelmistaan Wu-Tangin kanssa. U-God aloitti nuorten suojattiensa kera yhtyeen "The Hillside Scramblers", joiden kanssa hän julkaisi maaliskuussa 2004 levyn "U-Godzilla Presents: The Hillside Scramblers". RZA:n ja U-Godin riita kulminoitui liveradiossa puhelimen välityksellä käytyyn keskusteluun.


title: Wu-Tang Clan

text: Sittemmin he sopivat riitansa, sillä vuonna 2004 Wu-Tang Clan palasi odottamattomasti livelavoille, U-Godin kera. Clanista puuttui tosin ODB ja Method Man (joka oli "Method & Red" -TV-sarjansa kuvauksissa). Yhtye kiersi pikaisesti Eurooppaa, jonka jälkeen esiintyi ensimmäistä kertaa vuosiin — ja viimeistä kertaa ikinä — koko ryhmän voimin "Rock The Bells" -festivaalien pääesiintyjänä. Konsertti julkaistiin hieman myöhemmin DVD:llä.


title: Wu-Tang Clan

text: Yhtyeen itseensä keräämä uusi huomio ruokki huhuja uuden "piakkoin tapahtuvan" Wu-Tang Clan -albumin julkaisusta, joita yhtye itsekin ruokki. Uusi levy julkaistiinkin, mutta vasta muutamaa vuotta myöhemmin vuonna 2007.


title: Wu-Tang Clan

text: U-Godin ja Wu-Tang Clanin välille syntyi riita uudestaan, kun U-God spekuloi eräässä haastattelussaan yhtyeen muiden jäsenten syrjivän häntä vaaleamman ihonvärinsä takia, sekä esitteli näkemyksiään joiden mukaan muut jäsenet rakensivat RZA:n uran, eikä suinkaan toisin päin. Hän myös 'dissasi' RZA:n Bobby Digital -levyjä ja sanoi RZA:n levittäneen propagandaa itsestään, että hän olisi yhtyeen "heikoin lenkki".


title: Wu-Tang Clan

text: Tuleva Wu-Tang -kiertue, jonka mainostetaan sisältävän kaikki yhtyeen jäljellä olevat jäsenet, sisältää U-Godin. Lisäksi U-God oli Ghostface Killahin uuden "Fishscale" -levyn kappaleella "9 Milli. Bros (feat. Wu-Tang Clan)", joten he lienevät sopineet riitansa taas.


title: Wu-Tang Clan

text:
RZA:n kirjoittama Wu-Tang -opaskirja "The Wu-Tang Manual" julkaistiin vuonna 2005.
Opaskirja sisältää jokaisen jäsenen biografian, listan heidän vaikutteista, RZA:n näkemyksiä musiikista ja selityksiä Wu-kappaleiden merkityksistä.


title: Wu-Tang Clan

text: Vuonna 2005 julkaistiin myös joitakin Wu-Tang-levyjä:


title: Wu-Tang Clan

text: Helmikuussa 2006 Wu-Tang Clan kiersi Yhdysvaltojen itärannikkoa ODB:lle omistetulla kiertueella.


title: Wu-Tang Clan

text: Maaliskuussa 2006 Ghostface Killah julkaisi "Fishscale" -levynsä, joka on menestynyt sekä arvosteluissa että kaupallisesti.http://www.metacritic.com/music/artists/ghostface/fishscale


title: Wu-Tang Clan

text: Elokuussa 2006 julkaistiin Method Manin "4:21... The Day After" -albumi ja Masta Killan toinen soolojulkaisu, "Made In Brooklyn".


title: Wu-Tang Clan

text: Heinäkuussa 2006 Inspectah Deck julkaisi virallisen mixtapensa "The Resident Patient", jolle odotetaan jatkoa studioalbumin muodossa.


title: Wu-Tang Clan

text: Marraskuussa 2006 julkaistiin postuumisti Ol' Dirty Bastardin Roc-A-Fella albumi "A Son Unique".


title: Wu-Tang Clan

text: Yhtyeen viides studioalbumi "8 Diagrams" julkaistiin joulukuussa 2007.


title: Wu-Tang Clan

text: Wu-Tang Clanilla on ollut suunnaton vaikutus hiphop-maailmaan, heidän ollessa suurin hiphop-kollektiivi (ainakin kun laskee koko Wu-Famin mukaan), monet heidän jälkeensä tulleet ryhmittyvät, kuten Dipset, ovat ottaneet mallia heidän rakenteestaan ja toiminnastaan.


title: Wu-Tang Clan

text: Wu-Tang Clan oli ensimmäisten yhtyeiden ja artistien joukossa perustamassa omaa vaateketjua (Wu-Wear); siirto, josta sittemmin on tullut hiphop-supertähden tunnusmerkki, kun artistit kuten Busta Rhymes, Puff Daddy ja Jay-Z ovat aloittaneet omat vaatemerkkinsä Wu-Tangin esimerkkiä seuraten.


title: Wu-Tang Clan

text: Raekwonin "Only Built 4 Cuban Linx..." auttoi (yhdessä räppäreiden kuten Kool G Rapin) kanssa synnyttämään 90-luvun puolivälin suosittua mafia-teemaista rap-musiikkia, jota teki muun muassa Nas, Mobb Deep, The Notorious B.I.G. ja Jay-Z. Notorious B.I.G. itse asiassa viittaakin Wu-Tangin kuuntelemiseen levyllään "Ready to Die", jota pidetään hiphop-klassikkolevynä. Albumin ainoana vierailevana räppärinä on Method Man.


title: Wu-Tang Clan

text: Muiden muassa Kanye West on sanonut RZA:n innovatiivisten tuottamistekniikoiden vaikuttaneen suoraan omaan musiikkiinsa.


title: Chamber Music

text: Chamber Music on kalifornialaisen nu metal -yhtyeen, Coal Chamberin, julkaisema toinen studioalbumi. Se julkaistiin 7. syyskuuta 1999. Albumi ei saavuttanut yhtä suurta suosiota kuin edeltäjänsä, mutta levy muistetaan ”Shock The Monkey” -coverista.


title: Karvaus

text: Karvaus on jääkiekossa käytettävä termi. Karvauksella tarkoitetaan sitä että kiekoton joukkue häiritsee kiekollisen joukkueen hyökkäykseen lähtöä (pääasiallisesti) kiekollisen joukkueen kenttäpuoliskolla. Karvauksessa korostuu kiekottoman joukkueen hyökkääjien rooli: yleensä toinen laitahyökkääjä ajaa kiinni vastustajan kiekolliseen pelaajaan ja muut pyrkivät estämään syöttömahdollisuudet ”pitämällä” vastustajan vapaat pelaajat.


title: Suursnautseri

text: Suursnautseri ("Riesenschnauzer") on suuri ja voimakas snautsereihin kuuluva koirarotu. Suursnautserin rohkeus, rauhallisuus ja luotettavuus ovat tehneet siitä suositun palvelus- ja käyttökoiran.


title: Suursnautseri

text: Karkea, jäykkä ja tiheä karvapeite on väriltään puhdas musta tai harvinaisempi pippuri & suola. P&s-värisillä on tumma, värisävyyn sopiva naamio. Liian vaaleat merkit päässä, rinnassa tai raajoissa eivät ole toivottuja. Tunnusomaisia ovat kuono-osan karkea parta ja silmiä varjostavat tuuheat kulmakarvat.


title: Suursnautseri

text: Suursnautserin säkäkorkeus on noin 60–70 senttimetriä ja paino 35–47 kilogrammaa. Suursnautseri sopii seura- ja palveluskoiraksi.


title: Suursnautseri

text: Suursnautserin karkean turkin hoito vie aikaa. Se on trimmattava (nypittävä) noin kaksi kertaa vuodessa ja näiden kertojen välillä se on siistittävä. Tuuhean parran hoito muodostaa tärkeän osan suursnautserin hygieniasta. Parta on pidettävä kuivana ja puhtaana sekä kauniisti muotoiltuna. Oikein hoidettuna suursnautserista ei koskaan lähde karvaa, sen turkki on vettä ja likaa hylkivä ja pysyy helposti puhtaana.


title: Suursnautseri

text: Tunnusomaisia luonteenpiirteitä ovat peloton kamppailunhalu yhdistettynä rauhallisuuteen ja harkitsevaisuuteen sekä lahjomattomaan uskollisuuteen. Hyvin kehittyneet aistit, älykkyys, oppivaisuus, voimakkuus, kestävyys, nopeus, säänkestävyys ja sairauksien vastustuskyky tekevät suursnautserista kestävän kovaankin käyttöön. Suursnautseri on valpas, peloton, kamppailunhaluinen ja lujahermoinen koira, jolla on runsaasti temperamenttia ja vilpitöntä palveluintoa. Se kiintyy erittäin tiukasti yhteen ihmiseen (tai perheeseen), jolle se osoittaa rajatonta uskollisuutta, mutta ei kuitenkaan koskaan alistu ”tohvelisankarin” asemaan, vaan haluaa nauttia omistajan taholta arvostusta. Suursnautseri saattaa ajoittain heittäytyä varsin itsepäiseksikin.


title: Suursnautseri

text: Uros, jonka on oltava suurempi ja voimakkaampi, on varttuneessa iässä järkevämpi ja vakavampi. Se on ryhdikkäämpi ja halukkaampi kamppailuun kuin narttu. Narttu on mukautuvaisempi ja helpompi tottumattomalle käsiteltäväksi, mutta toisaalta jonkin verran oikukas.


title: Suursnautseri

text: Suursnautseri on monipuolinen harrastuskoira. Se on osoittanut ainutlaatuisen kestävyytensä, sitkeytensä ja nopeutensa jälki-, viesti-, haku-, suojelu-, ipo- sekä etsintäkokeessa. Suursnautsereilla on harrastettu perinteisten palveluskoiralajien lisäksi mm. agilityä, vesipelastusta, vetohiihtoa ja koirajuoksua. Se on myös väsymätön kaveri lenkkipoluilla, hiihtoladuilla tai kesällä uintiretkillä.


title: Suursnautseri

text: Suursnautsereilla esiintyy perinnöllisinä sairauksina lonkkanivelen kasvuhäiriötä, jonkin verran silmäsairauksia (lähinnä PHTVL/PHPV eli persistent hyperplastic tunica vasculosa lentis / persistent hyperplastic primary vitreous eli sikiöaikaisen verisuonijäänteen aiheuttama silmän kehityshäiriö) sekä kilpirauhasen vajaatoimintaa. Vuonna 2005 tehdyssä terveystutkimuksessa todettiin suursnautsereiden olevan tapaturma-alttiita ja niillä esiintyy perinnöllisten sairauksien lisäksi virtsatietulehduksia ja syöpää. Suursnautsereiden keski-ikä on noin kahdeksan vuotta. Suursnautseri kuuluu Suomen Kennelliiton Perinnöllisten vikojen ja sairauksien vastustamisohjelmaan PEVISAan. Suursnautserilla on lonkkakuvauspakko ja rekisteröinnin alaraja on lonkkakuvauslausunto C. Myös molempien vanhempien silmät on tutkittava ennen pennuttamista. Nämä säännöt ovat voimassa 31.12.2008 asti.


title: Kennebunk

text: Kennebunk on kaupunki Mainen osavaltiossa, Yhdysvalloissa. Se kuuluu Yorkin piirikuntaan.


title: Kennebunk

text: Kennebunk asutettiin vuoden 1650 paikkeilla. Kaupungin pinta-ala on United States Census Bureaun mukaan 92,0 km², josta 1,18 prosenttia on vettä. Vuoden 2000 väestönlaskennan aikaan kaupungissa oli 10 476 asukasta, 4 229 taloutta ja 2 901 perhettä. Asukastiheys oli 115,3/km².


title: Edward Bulwer-Lytton

text: Edward George Earl Bulwer-Lytton, paroni Lytton (25. toukokuuta 1803 – 18. tammikuuta 1873) oli viktoriaanisen ajan brittiläinen kirjailija ja poliitikko, siirtomaiden ministeri 1858–1859.


title: Edward Bulwer-Lytton

text: Hänen teoksistaan Pompejin viimeisistä päivistä kertova "Pompeijin viimeiset päivät" ("The Last Days of Pompeii") on filmatisoitu lukuisia kertoja. Lordi Lyttonin kynästä ovat peräisin myös useat tunnetut sanonnat, kuten ”kynä on miekkaa mahtavampi” (1839). Bulwer-Lyttonin kirjalliseen tuotantoon kuului historiallisia romaaneja, jännitystä, romantiikkaa ja science fictionia.


title: Edward Bulwer-Lytton

text: Bulwerin isä kuoli jo hänen ollessaan nelivuotias, ja perhe muutti Lontooseen. Poika laitettiin sisäoppilaitokseen. Hän julkaisi jo viisitoistavuotiaana ensimmäisen runokirjansa "Ishmael and other Poems". Vuonna 1822 hän meni Cambridgen Trinity Collegeen, mutta vaihtoi pian Trinity Halliin ja voitti 1825 kanslerin mitalin englantilaisessa kirjallisuudessa. Hän valmistui seuraavana vuonna ja julkaisi toisen runokokoelmansa "Weeds and Wild Flowers". Hänelle ostettiin virka armeijasta, jonka hän kuitenkin myi ja meni naimisiin äitinsä tahdon vastaisesti Rosina Doyle Wheelerin kanssa. Hän menetti tämän vuoksi äitinsä antaman avustuksen ja joutui työskentelemään itse. Avioliitto kuitenkin kariutui ja pariskunnan välit olivat erittäin huonot.


title: Edward Bulwer-Lytton

text: Bulwer valittiin 1831 parlamenttiin, jossa hän oli Jeremy Benthamin kannattajia. Hän puhui vaaliuudistuksen puolesta, ja kun whigien hallitus 1834 kaatui, hän julkaisin pamfletin "A Letter to a Late Cabinet Minister on the Crisis". Lordi Melbourne tarjosi hänelle ministerin paikka amiraliteetista, mistä Bulwel kieltäytyi omistautuessaan kirjailijanuralleen.


title: Edward Bulwer-Lytton

text: Vuonna 1828 hän sai huomiota teoksellaan "Pelham" dandyismistä, josta juoruilijat tunnistivat ajan julkisuuden henkilöitä. Romaani "Paul Clifford" alkaa sanoilla ”oli synkkä ja myrskyinen yö”. Vuonna 1833 hän saavutti mainetta "Godolphinilla" jota seurasivat "The Pilgrims of the Rhine" (1834), "The Last Days of Pompeii" (1834), "Rienzi" (1835) ja "Harold: Last of the Saxon Kings" (1848). "Pelhamia" inspiroi osin Benjamin Disraelin ensimmäinen romaani "Vivian Grey", ja Bulwer-Lytton ihaili hänen isäänsä Isaac D’Israelia, joka oli itsekin merkittävä kirjallisuushahmo. Teos "" ("The Power of the Coming Race", 1870) oli hänen okkultismikiinnostuksensa inspiroima ja vaikutti osaltaan science fiction -kirjallisuudenlajin syntyyn. Tämä tarina maanalaisesta rodusta, joka odotti pinnan valtaamista, oli ensimmäisiä tieteiskirjallisuuden edustajia.


title: Edward Bulwer-Lytton

text: Bulwer-Lyttonin keskiaikaisesta italialaisesta kansanjohtajasta Cola di Rienzosta kertonut romaani "Rienzi: Rooman viimeinen tribuuni" (1835) toimi pohjana samana vuonna valmistuneelle Richard Wagnerin oopperalle "Rienzi".


title: Edward Bulwer-Lytton

text: Vuonna 1838 hänestä tuli baronetti, ja perittyään Knebworthin 1843 hän lisäsi äitinsä luvalla sukunimeensä ”Lytton”. Hän jätti parlamentin 1845 ja matkusteli muutamia vuosia mannermaalla ennen paluuta parlamenttiin 1852. Nyt hän oli eri mieltä Lordi John Russelin kanssa viljatulleista ja oli konservatiivien edustajana. Vuonna 1866 Bulwer-Lytton aateloitiin ja hän nousi ylähuoneeseen paroni Lyttonina. Hän oli lordi Derbyn hallituksessa siirtomaiden ministerinä 1858–1859.


title: Edward Bulwer-Lytton

text: Hänen poikansa Robert Bulwer-Lytton, jaarli Lytton, oli Intian varakuningas 1876–1880.


title: Edward Bulwer-Lytton

text: Bulwer-Lytton vaikutti merkittävästi tieteiskirjallisuuden syntyyn.


title: Edward Bulwer-Lytton

text: Jo elinaikanaan Bulwer-Lyttonia häiritsi, että esoteerikot pitivät häntä valaistuneena salatiedon haltijana. Hänen ideoitaan omaksuttiin myöhemmin myös teosofian opinkappaleiksi ja ne ovat sitä kautta olleet vaikuttamassa nykyisiin newage-oppeihin. Teoksessa "Vril: Tuleva rotu" kuvattu psyykkinen voima Vril innoitti myöhemmin Helena Blavatskyä, joka viittasi siihen kirjoissaan Salainen oppi ja Hunnuton Isis. Teosofi William Scott-Elliot väitti kirjassaan "The Story of Atlantis & The Lost Lemuria" vuonna 1896, että atlantislaisten lentoalusten voimanlähteenä oli Vril-voima.


title: Edward Bulwer-Lytton

text: Bulwer-Lyttonin myöhemmin kuuluisaksi tulleen romaaninaloituksen ”Oli synkkä ja myrskyinen yö; sade virtasi valtoimenaan – paitsi satunnaisin välein, jolloin sen kaappasi mukaansa raju tuulenpuuska, joka pyyhki katuja (sillä näyttämömme sijaitsee Lontoossa), ravisteli katonharjoja, ja hyökkäili vimmaisesti pimeyttä vastaan kamppailevien lamppujen heikon tuikkeen kimppuun.” vuoksi vuodesta 1982 alkaen San Josen valtionyliopisto on järjestänyt vuosittaisen huonon kirjoittamisen Bulwer-Lytton Fiction Contestin.


title: Gina Lollobrigida

text: Gina Lollobrigida (oikea nimi: Luigina Lollobrigida, s. 4. heinäkuuta 1927 Subiaco, Lazio, Italia) on italialainen näyttelijä. Hän on myös saanut mainetta valokuvaajana sen jälkeen, kun hänen näyttelijänuransa alkoi hiljalleen kuihtua 1960- ja 1970-lukujen taitteessa.


title: Gina Lollobrigida

text: Lollobrigidan isä oli huonekalupuuseppä, ja perhe asui vuoristokylässä. Nuoruudessaan hän teki hieman mallintöitä ja osallistui kauneuskilpailuihin, joissa hän saavutti menestystä. Hänen ensimmäinen elokuvansa oli "Aquila nera" (1946). Hänen ensimmäinen Yhdysvalloissa tekemänsä elokuva oli "Afrikan aarre" ("Beat the Devil", 1953). Sen jälkeen hän nousi lopullisesti suuren yleisön tietoisuuteen. Häntä alettiin kutsua seksisymboliksi. Hänestä käytettiin myös lempinimeä "La Lollo". Hänen tunnetuimpia elokuviaan on "Trapetsi" ("Trapeze", 1956).


title: Gina Lollobrigida

text: Lollobrigidalla on yksi lapsi, poika, joka syntyi avioliitosta jugoslavialaisen tohtorin Milko Skoficin kanssa. Avioliitto kesti 22 vuotta, 1949–1971.


title: Nihti

text: Nihti oli nimitys, jota käytettiin jalkaväen sotilaasta Ruotsin vallan ajan armeijassa 1500–1700-luvulla. Jalkaväen yksikkö 1600-luvun alkuvuosikymmeniin oli lippue. Lippuetta johti nihtipäällikkö. Nihti on johdettu ruotsin kielen sanasta "knekt", joka tulee keskialasaksan sanasta "Knecht". Samaa kantaa on muinaisenglannin "cnecht", josta on kehittynyt ritaria tarkoittava nykyenglannin "knight".


title: Lippue (jalkaväki)

text: Lippue () oli keskiajan lopulla jalkaväen joukko-osasto, joka seurasi lippua. Lippueen koko oli noin 500 miestä.


title: Lippue (jalkaväki)

text: Perusmuodossaan lippueessa oli 25 ruotua, joissa kussakin oli 21 miestä ruotumestari mukaan lukien. Ne jaettiin viiteen kvarteeriin, joista vastasivat majoitus- eli kvarteerinmestarit. Lippueen johdon muodostivat päällikkö, vänrikki, luutnantti, profossi, kappalainen, katselmuskirjuri, välskäri ja 5 rumpalia.


title: John Jellicoe

text: Laivastoamiraali Sir John Rushworth Jellicoe, jaarli Jellicoe, OM, GCB, GCVO (5. joulukuuta 1859 – 20. marraskuuta 1935) oli kuninkaallisen laivaston komentaja ensimmäisen maailmansodan aikana joulukuuhun 1917 ja Uuden-Seelannin kenraalikuvernööri 1920–1924.


title: John Jellicoe

text: Jellicoe syntyi Southamptonissa merenkävijäperheeseen. Hän liittyi laivastoon 1872, osallistui Egyptin sotaan 1882, ylennettiin komentajaksi 1891 ja oli taistelulaiva HMS Victorian försti laivan upotessa suurin menetyksin Välimerellä 1893.


title: John Jellicoe

text: Hänestä tuli kapteeni 1897, jonka jälkeen hän palveli lähinnä Itä-Aasiassa. Hän oli 1900 mukana saattuessa Pekingiin kukistamaan kiinalaisten boksarikapinaa. Vuonna 1901 hänet nimitettiin Amiraliteettiin laivojen tarkastajaksi, jälleen merelle ja vara-amiraaliksi 1907.


title: John Jellicoe

text: John Fisherin alaisuudessa Jellicoe oli vastussa huollosta ("Director of Naval Ordnance") (1905–1907) ja laivaston ohjaaja ("Controller of the Navy") (1908–1910). Hän tuki uusien Dreadnought-taistelulaivojen kehittämistä.


title: John Jellicoe

text: Vuonna 1911 hänestä tuli Kotilaivaston ("Home Fleet") komentajan George Callaghanin kakkosmies, vuonna 1912 toinen merilordi ja juuri maailmansodan syttyessä meriministeri ("First Lords of the Admiralty") Churchill nimitti hänet "Grand Fleetin" komentajaksi. Jellicoe komensi laivastoa Skagerrakin taistelussa kesäkuussa 1916. Britit kärsivät suuremmat tappiot kuin Saksan "Hochseeflotte" ja Jellicoea arvosteltiin liiasta varovaisuudesta. U-venesodan vuoksi hän otti käyttöön saattuejärjestelmän.


title: John Jellicoe

text: Jellicoesta tuli merivoimien komentaja ("First Sea Lord") marraskuussa 1916, mutta Lloyd George piti häntä mielikuvituksettomana ja uusi meriministeri Sir Eric Geddes erotti hänet joulukuussa 1917. Häntä seurasi Rosslyn Wemyss, jota pian David Beatty.


title: John Jellicoe

text: Jellicoesta tehtiin varakreivi 1918 ja hän oli Uuden-Seelannin kenraalikuvernöörinä syyskuusta 1920 marraskuuhun 1924. Palattuaan Englantiin 1925 hänestä tehtiin jaarli. Jaarli Jellicoe kuoli marraskuussa 1935.


title: The Monster Show

text: The Monster Show on suomalaisen Lordi-yhtyeen vuonna 2005 julkaisema kokoelmalevy. Amerikkalaisen levy-yhtiön, Sanctuary Recordsin, oli alun perin tarkoitus ryhtyä markkinoimaan levyä Yhdysvalloissa, mutta joutui taloudellisiin vaikeuksiin ja jätti Lordin levyttämisen. Sanctuary kuitenkin julkaisi kokoelmalevyn Isossa-Britanniassa. "The Monster Show" julkaistiin myös Suomessa.


title: The Monster Show

text: Ajatus kokoelmalevystä sai alkunsa keväällä 2004, samoihin aikoihin kun Lordin "The Monsterican Dream"-albumi julkaistiin, Mr. Lordi kävi Tukholmassa haastattelemassa KISS-yhtyeen Gene Simmonsia Inferno-lehteen. Samalla hän lahjoitti Simmonsille Lordin esikoisalbumin, "Get Heavyn". Myöhemmin Simmonsin avustaja ilmoitti, että hän voisi julkaista Lordin albumin Yhdysvalloissa omalla levymerkillään. Mutta jos itse yhtye haluaisi myyntituloista itselleen osuuden, olisi parempi julkaista levy Kissin levy-yhtiön, Sanctuary Recordsin, kautta. Levy-yhtiö ei kuitenkaan halunnut julkaista kumpaakaan studioalbumia vaan koosteen albumien parhaista kappaleista. "Get Heavyn" ja "The Monsterican Dreamin" parhaista kappaleista koostettiin kokoelmalevy "The Monster Show". Kokoelmalevystä on julkaistu myös promo-versio erilaisella kansikuvalla, jossa teksti "The Monster Show" mukailee "The Muppet Show'n" logoa.


title: The Monster Show

text: "The Monster Show" menestyi Isossa-Britanniassa kohtalaisesti ja pääsi Ison-Britannian Rock-albumit listalle. . Kokoelmalevyn ansiosta Lordi sai enemmän tunnettavuutta Isossa-Britanniassa ja muissa Euroopan maissa ja teki pian levyn julkaisun jälkeen "European Monstour"-kiertueen.


title: The Monster Show

text: "The Monster Show" julkaistiin myös Suomessa, jossa se ei menestynyt. Kokoelmalevy oli suunnattu ulkomaiden markkinoita varten, eikä sitä sen vuoksi markkinoitu Suomessa juuri lainkaan. "The Monster Show" menestyi heikosti eikä ylittänyt kultalevyrajaa.Isossa-Britanniassa julkaistiin syksyllä 2004 "Blood Red Sandman"-promo-single radioasemia varten. Singlen kansikuva ja kappalelista poikkeavat aiemmin julkaistusta samannimisestä singlestä.


title: Horrorcore

text: Horrorcore on musiikkia, jossa yhdistellään rapmusiikkia kauhuelementteihin. Brotha Lync Hungia on pidetty yhtenä horrorcore-rapin luojana. Ensimmäisiä horrorcore-yhtyeitä olivat Flatlinerz ja Gravediggaz. Nykyisistä yhtyeistä/artisteista muun muassa Bloodshot, V Sinizter, Defekt, Tech N9ne, Insane Clown Posse, Three 6 Mafia (alkupään tuotanto), Twiztid, Blaze Ya Dead Homie, Axe Murder Boyz, Stich Mouth, Q-Strange, Brotha Lynch Hung, Esham, Cage ja Killa C ovat horrorcorea.


title: Horrorcore

text: Horrorcorelle on tyypillistä synkät tai väkivaltaiset aiheet, kuten murha, itsemurha tai nekrofilia, satanismi jne. Horrorcore-yhtyeille on myös ominaista, joskin ei välttämätöntä, ottaa tietty konsepti, esim. sarjamurhaajat tai demonit, joihin suurin osa yhtyeen sanoituksista perustuu. Taustabiitin ovat pahaenteisen kuuloisia ja ovat saaneet vaikutteensa kauhuelokuvien musiikista. Erilaiset metallimusiikkivaikutteet voivat olla myös mahdollisia.


title: Horrorcore

text: Monet horrorcore-artistit, muun muassa Insane Clown Posse, Twiztid, Blaze Ya Dead Homie ja Tech N9ne, käyttävät kasvomaaleilla tehtyä "naamiota" esiintyessään.


title: Horrorcore

text: Monet horrorcore-artistit ovat niin sanottuja underground-artisteja, eli vähemmän tunnettuja artisteja tai kaupalliseen suosioon haluttomia artisteja. Jotkin artistit, kuten Insane Clown Posse, Twiztid, Tech N9ne, Blaze Ya Dead Homie, Gravediggaz ja Flatlinerz, ovat kuitenkin onnistuneet nousemaan suuren yleisön suosioon. On myös niin kutsuttuja underground-levy-yhtiöitä, joilla käy yleensä vain muutama artisti levyttämässä, kuten 7th Seal Entertainment ja Serial Killin Records.


title: Lagan (Kalmukia)

text: Lagan ( ja ) on Venäjän federaatioon kuuluvan Kalmukian tasavallan toiseksi suurin kaupunki maan itäosassa. Lagan sijaitsee yhdeksän kilometriä Kaspianmeren rannikosta länteen ja 310 kilometriä maan pääkaupungista Elistasta itään. Lagan perustettiin vuonna 1870. Vuonna 1944 Kalmukian nimistö venäläistettiin ja Laganin nimeksi tuli Kaspijsk. Kaspijskista tuli kaupunki vuonna 1963 ja vuonna 1991 sen nimeksi palautettiin Lagan.


title: Sveriges Radio

text: Sveriges Radio (SR) on Ruotsin julkisrahoitteinen yleisradioyhtiö. SR:llä on neljä valtakunnallista ja 27 paikallista ULA-radioasemaa. Lisäksi yhtiöllä on ulkomaanpalvelu ja Internet-lähetyksiä.


title: Sveriges Radio

text: Yhtiö perustettiin vuonna 1925 nimellä "Radiotjänst AB", ja nykyiseen muotoonsa nimi muuttui 1957. Vuoteen 1978 asti yhtiön vastuulla oli myös kaksi televisiokanavaa, mutta ne eriytettiin omaksi yhtiökseen, Sveriges Televisioniksi.


title: Sveriges Radio

text: Sveriges Radiolla on suomenkielinen Sisuradio, jonka lähetyksiä voi kuunnella internetissä, digiradiossa, kaapeliverkossa Suur-Tukholman alueella sekä P2- (Tukholmassa P6-) ja P4-kanavien ohjelmistoissa. Sisuradio lähettää digitaalisesti 16 tuntia vuorokaudessa.


title: Gorodovikovsk

text: Gorodovikovsk (, kalmukiksi Башнта) on Venäjän federaatioon kuuluvan Kalmukian tasavallan kolmanneksi suurin kaupunki maan läntisimmässä osassa, Bašantenonjoen varrella, 240 kilometriä maan pääkaupungista Elistasta länteen. Gorodovikovsk perustettiin vuonna 1872 ja sen alkuperäinen nimi oli Bašanta. Bašantasta tuli kaupunkityyppinen taajama vuonna 1938. Vuonna 1971 Bašantasta tuli kaupunki ja sen nimi muutettiin muotoon Gorodovikovsk.


title: Bad Luck Love

text: Bad Luck Love on Olli Saarelan ohjaama suomalainen elokuva, jonka ensi-ilta oli 29. syyskuuta 2000.


title: Bad Luck Love

text: Elokuva voitti vuonna 2001 kaikkiaan neljä Jussi-palkintoa: paras ohjaus, paras miessivuosa (Tommi Eronen), paras naissivuosa (Tarja-Tuulikki Tarsala) ja paras äänisuunnittelu (Kyösti Väntänen). Lisäksi elokuva oli ehdolla sarjoissa paras elokuva, paras miespääosa (Jorma Tommila), paras naispääosa (Maria Järvenhelmi) ja paras käsikirjoitus.


title: Bad Luck Love

text: Elokuva kertoo Alista (Jorma Tommila), joka joutuu vankilaan taposta. Tuomion aikana hänestä tulee isä, ja vapauduttuaan hän tahtoo muuttaa elämänsä suuntaa ja jättää rikolliset piirit.


title: Yle Vega

text: Yle Vega (aiemmin Yle Radio Vega) on Yleisradion ruotsinkielinen radiokanava, jonka ohjelmisto painottuu asiaohjelmiin ja Suomen ruotsinkieliseen musiikkiin. Kanavalla ovat merkittävässä asemassa aluelähetykset, joita tuotetaan toimituksissa Itä-Uudellamaalla, Länsi-Uudellamaalla, ruotsinkielisellä Pohjanmaalla (lähes koko Rannikko-Pohjanmaa ja Keski-Pohjanmaan Kokkola), pääkaupunkiseudulla ja Turunmaalla. Yöaikaan kanava lähettää klassista musiikkia ohjelmanimellä "Nattklassiskt". Ennen 1990-luvun lopun radiouudistusta asema tunnettiin nimellä "Riksradion". Vuosina 1997–2005 muualla kuin kaksi- ja ruotsinkielisillä rannikkoalueilla lähetettiin FSR Mix -nimistä koostekanavaa, jolta kuului Radio Extremin lähetys silloin, kun rannikolla kuului alueradioiden lähetykset. FSR Mix lopetettiin 1. syyskuuta 2005.


title: Yle Vega

text: Yle Vega kuuluu Yle Teema & Femin Textnyttin taustaäänenä.


title: Jussi Turtola

text: Usko Johannes "Jussi" Turtola (1. marraskuuta 1897 Lehtimäki – 29. elokuuta 1941 Pinkosalmi) oli suomalainen sotilas ja jatkosodassa Ryhmä J:n komentaja.


title: Jussi Turtola

text: Turtolan vanhemmat olivat kirkkoherra Kaarle Kustaa Turtola ja Elin Maria (o.s Enqvist). He saivat 14 lasta, joista vain kahdeksan kasvoi aikuiseksi. Jussi Turtola avioitui vuonna 1932 Olga Magdalena (Matleena) Hjeltin kanssa. Pariskunnalle syntyi poika Heikki Juhani vuonna 1932 ja tytär Ritva Lisbet 1934.


title: Jussi Turtola

text: Sisällissodassa Jussi Turtola pyrki liittymään valkoisten puolelle, mutta jäi punaisten vangiksi Tampereen lähellä. Hän kuitenkin vapautui ja astui palvelukseen 2. Jääkärirykmentin VI pataljoonaan. Hän jäi rykmenttiinsä ja osallistui Viipurin upseerikokelaskurssille 1918-1919 ja myöhemmin Kadettikouluun 1921-1922. Vuonna 1919 Turtola oli mukana Vienan retkikunnassa ystävänsä Erkki Yrjänän kanssa. Palveltuaan komppanianpäällikkönä Savon Jääkärirykmentissä ja yleisesikunnassa 1925 hän suoritti Sotakorkeakoulun yleisen osaston 3. kurssin 1926–1928. Tämän jälkeen Turtola toimi yleisesikunnan operatiivisen toimiston päällikkönä 1931-1935. Viipurin rykmentissä hän toimi pataljoonankomentajana 1935–1937. Taistelukoulussa hän oli 1937–1938.


title: Jussi Turtola

text: Vuodesta 1938 Turtola sijoitettiin yleisesikunnan huolto- ja kulkulaitostoimiston päälliköksi toimien tehtävässä talvisodan ajan. Talvisodan jälkeen hänet määrättiin päämajaan perustetun evakuoimistoimiston päälliköksi. Tammikuusta 1941 hänestä tuli pääesikunnan huolto-osaston rautatiekuljetustoimiston päällikkö. Jatkosodassa 12.6.1941 Turtola komennettiin Jalkaväkirykmentti 53:n komentajaksi. Rykmentti kuului 3.Divisioonaan, joka taas kuului III armeijakuntaan. Armeijakunnan komentajana toimi kenraali Hjalmar Siilasvuo. Turtolan komentamat joukot hyökkäsivät aluksi kohti Kiestinkiä sivustalta. Koska joukot etenivät parhaiten koko Lapin rintamalla, tehtiin siitä pääsuunta.


title: Jussi Turtola

text: Turtola johti myös Ryhmä J:a, mutta erimielisyyksien vuoksi Siilasvuo siirsi hänet takaisin JR 53:n komentajaksi. Hänen rykmenttinsä jäi mottiin Kiestingin itäpuolella elokuussa 1941. Turtolan veljenpojan Martti Turtolan mukaan hänen epäonneksi koitui saksalaisten joukkojen heikkous, toiseksi suomalaisen ylijohdon heikkous ja Siilasvuon kunnianhimo.


title: Jussi Turtola

text: Turtola kaatui Pinkosalmella 29. elokuuta klo 16.40 ollessaan pienen tiedusteluryhmän johtajana. Seuraavana päivänä everstiluutnantti Turtola ylennettiin postuumisti everstiksi ja 12. syyskuuta hänelle myönnettiin 1. luokan vapaudenristi miekkojen kera.


title: Copa Airlines

text: Copa Airlines on Panaman kansallinen lentoyhtiö ja maan johtava lentoyhtiö, jolla on reittikohteita Pohjois-, Väli- ja Etelä-Amerikassa sekä Karibialla. Copa on lyhenne "Compañía Panameña de Aviaciónista". Continental Airlines osti 49 prosenttia yhtiöstä 19. toukokuuta 1999. Copa osti 90 prosenttia kolumbialaisesta AeroRepúblicasta 1. kesäkuuta 2005.


title: Copa Airlines

text:
Copa Airlinesin laivasto koostui seuraavista lentokoneista (Październik 2008):
Copa Airlinesin laivaston keski-ikä oli 4,3 vuotta helmikuussa 2009.


title: Copa Airlines

text: Pohjois-AmerikkaVäli-AmerikkaEtelä-Amerikka


title: Haukka (politiikka)

text: Haukat ja kyyhkyt on politiikassa sekä taloustieteessä käytettävä nimitys poliitikoista tai asiantuntijoista, jotka ilmentävät kielikuvallisesti tarkasteltuna joko haukoille ominaista petolintumaista aggressiivisuutta tai kyyhkysmäistä vienoutta ja herkkyyttä pyrkiessään päämääriinsä. Valkoisilla kyyhkyillä onkin ollut tärkeä rooli rauhanomaisuuden ja väkivallattomuuden kuvaamisessa. Äärimmäisimpiä tyypin edustajia on kutsuttu myös "arkkihaukoiksi" tai "arkkikyyhkyiksi". "Haukkojen" vastaparina poliittisessa kielenkäytössä esiintyy usein "kyyhky" nimityksenä maltillisemmille tai päinvastaisille näkemyksille. Nimitys voi liittyä joko sotilaallisiin kantoihin, missä yhteydessä puhutaan usein sotahaukoista tai -kyyhkyistä (engl. "War hawk" ja "War dove"), tai , jolloin tarkoitetaan rahahaukkoja ja -kyyhkyjä (engl. "Monetary hawk" ja "Monetary dove") tai velkahaukkoja ja -kyyhkyjä (engl. "Deficit hawk" ja "Deficit dove") riippuen keskustelun asiayhteydestä.


title: Haukka (politiikka)

text: Etenkin Yhdysvaltojen politiikassa "sotahaukkoina" pidetään poliitikkoja, jotka ovat "haukkana paikalla" kannattamassa sotaa politiikan jatkeena ja sotilaallisia interventioita kolmansien valtioiden välisissä sodissa. Alun perin nimitys viittasi joukkoon Yhdysvaltojen kongressin edustajia, jotka vuonna 1812 kannattivat sotaa Isoa-Britanniaa vastaan. Myöhemmin "sotahaukka"-nimitystä on käytetty kuvaamaan yleisemmin sotaa ja sotavarustelua kannattavia poliitikkoja ja ryhmittymiä. Eräitä kuuluisimpia tällaisia poliitikkoja ovat olleet Yhdysvaltain presidentin neuvonantaja Zbigniew Brzezinski ja Neuvostoliiton marsalkka Andrei Gretško. Sen sijaan "sotakyyhkyt" edustavat usein maltillisempaa tai kielteistä linjaa sotilaallisiin interventioihin politiikan jatkeena.


title: Haukka (politiikka)

text: Niin sanotuille "rahahaukoille" tärkein ja keskeisin päämäärä on inflaation pitäminen tasaisena ja alhaisena. Kauppalehdessä ilmestyneen Jorma Pöysän artikkelin mukaan rahapoliittiset "haukat" ovat tavallisesti "enemmän huolissaan inflaatiosta kuin talouskasvusta ja valmiita aloittamaan ohjauskorkojen nostot "kyyhkyjä" ripeämmin." Pöysän mukaan viime aikoina "rahahaukkojen" ja -"kyyhkyjen" näkemyserot ovat kuitenkin liittyneet siihen vastustavatko vai kannattavatko he rahapolitiikan epätavanomaisiakin keinoja, kuten määrällistä keventämistä (engl. "Quantitative easing")


title: Haukka (politiikka)

text: Suhdannepolitiikan ja julkisen sektorin budjettivajeen tasapainottamisen yhteydessä puhutaan usein "velkahaukoista" tai "velkakyyhkyistä". Sixten Korkman määrittelee Helsingin Sanomien kolumnissaan "haukkojen" janoavan Suomen valtion kolmen miljardin euron lisäsäästöjä, eli menojen leikkauksia ja/tai veronkiristyksiä, välittömästi, "kyyhkyjen" tyytyessä maltillisempaan lisäsäästöjen jaksottamiseen muutamalle vuodelle. Lauri Holappa ja Jussi Ahokas kuitenkin huomauttavat, että Korkmanin näkemys kotimaisten "velkakyyhkyjen" oletetusta tyytymisestä säästöjen jaksottamiseen eroaa merkittävästi yhdysvaltalaisista "kyyhkyistä", jotka kannattavat julkisen sektorin budjetin tasapainottamista vasta talouden palauduttua taantumasta.


title: Haukka (politiikka)

text: Keskuspankkien ohjauskorkojen ja rahapolitiikan määrällisen keventämisen yhteydessä puhutaan usein "rahakyyhkyistä" tai "rahahaukoista". Kauppalehden Jorma Pöysän näkemyksen mukaan voimakkainta "rahakyyhkyä" Euroopan keskuspankin (EKP) 25-jäsenisessä neuvostossa edustaa nykyinen varapääjohtaja Vítor Constâncio pääjohtaja Mario Draghin ollessa "maltillinen kyyhky", kun taas neutraalia "keskitien kulkijan" -linjaa edustaa Suomen Pankin pääjohtaja Erkki Liikanen. "Haukkojen" ja "kyyhkyjen" keskelle jääviä neutraalimpia näkemyksiä on myös kuvailtu puluiksi (engl. "Pigeon"), jotka jäävät kyyhkyjen ja haukkojen välisessä kamppailussa "tyytyväisenä istumaan keskelle aitaa". EKP:n neuvoston vähemmistöön sijoittuvista, mutta silti vaikutusvaltaisista, "rahahaukoista" voimakkainta linjaa edustavat Pöysän mukaan johtokunnan Yves Mersch sekä Saksan keskuspankin pääjohtaja Jens Weidmann sekä Hollannin keskuspankin pääjohtaja Klaas Knot.


title: Haukka (politiikka)

text: "Haukkojen" ja "kyyhkyjen" vastakkainasettelua on kritisoitu siitä, että näkökulma on liian yksinkertainen ja yksiulotteinen monimutkaisten ongelmien ratkaisemiseen. Lauri Holappa ja Jussi Ahokas puhuvat Image-lehden blogissaan "Raha ja talous" siitä, että Korkmanin näkökulma ja jaottelu haukkoihin ja kyyhkyihin ei ole "kattava". Lisäksi Holappa ja Ahokas ovat sitä mieltä, että Korkmanin kategorisointi haukkojen ja kyyhkyjen välillä keskittyy liikaa yhdysvaltalaisen näkemyksen toistamiseen ilman keskustelun tuomista kotimaisen kontekstin yhteyteen. Tämän lisäksi Holappa ja Ahokas näkevät, että "velkahaukkojen" ajattelussa ei ole kyse ainoastaan "nykyiseen suhdannetilanteeseen reagoimisesta, vaan laajemmasta ajattelutavasta".


title: Haukka (politiikka)

text: Holappa ja Ahokas huomauttavat myös, että keskittymällä pelkästään haukkojen (engl. "Hawk"), pulujen (engl. "Pigeon") ja kyyhkyjen (engl. "Dove") välisiin kamppailuihin, unohdamme yhden linturyhmän joka on yhdysvaltalaisessakin poliittisessa keskustelussa mukana: pöllöt (engl. "Owls"). Pöllöt edustavatkin muihin lintuaiheisiin kielikuviin verrattuna erilaista ja varsin poikkeavaa lähestymistapaa. Toisin kuin monet muut linnut, pöllöt ovat erinomaisen hämäränäkönsä ansiosta yöeläimiä, niiden pää kääntyy 270° ja niillä on poikkeuksellisen hyvä kuulo. Poliittisena metaforana rahapoliittiset "pöllöt" voitaisiinkin ehkä nähdä itävaltalaisen koulukunnan edustajina tai muun taloustieteen valtavirrasta poikkeavan älykkään koulukunnan edustajana. Suhdannevaihteluiden ja julkisen sektorin budjettivajeen kontrolloimisen yhteydessä niin sanotut "velkapöllöt" edustavat Holapan ja Ahokkaan näkemyksen mukaan jälkikeynesiläistä talousajattelua ja funktionaalisen rahoituksen periaatteita, joiden mukaan julkisen sektorin alijäämä tulisi aina asettaa sellaiselle tasolle joka mahdollistaa täystyöllisyyden saavuttamisen. Käytännössä tätä on Holapan ja Ahokkaan mukaan kuitenkin erittäin vaikea toteuttaa ilman rahapoliittista suvereeniutta. Toisin kuin "velkahaukat", jotka haluavat budjettivajeen välitöntä tasapainottamista, ja "velkakyyhkyt", jotka tyytyvät maltillisempaan budjettivajeen tasapainottamisen jaksottamiseen (kotimainen näkemys) tai viivyttämiseen kunnes talous on palautunut taantumasta (yhdysvaltalainen näkemys), "velkapöllöjen" mielestä budjettivajeen tasapainottaminen ei ole kiireellistä tai edes välttämätöntä.


title: Haukat (täsmennyssivu)

text: Haukat/haukka voi tarkoittaa ainakin seuraavia asioita:


title: Tortuga

text: Tortuga on saari Karibianmeressä Haitin kaupungin, Port-de-Paix'n, edustalla. Saari muodostaa oman kunnan nimeltään "La Tortue". Eurooppalaisista ensimmäisenä sen löysi Kristoffer Kolumbus vuonna 1492 ensimmäisellä matkallaan. Tortugan pinta-ala on 180 km² ja saaren asukasluku on noin 35 000 (v. 2009). Nimi on Kolumbuksen antama, ja tarkoittaa kilpikonnaa.


title: Tortuga

text: Tortuga oli 1600-luvulla tunnettu merirosvojen keskus, ja populaarikulttuurissa sitä on hyödynnetty esimerkiksi "Pirates of the Caribbean" -elokuvissa, joissa Tortuga toimii merirosvosatamana.


title: Tortuga

text: Ensimmäiset Tortugalle rantautuneet eurooppalaiset olivat espanjalaiset Kristoffer Kolumbuksen ensimmäisen tutkimusmatkan aikana. Kolumbuksen laivat purjehtivat Kuuban ja Haitin erottavalla salmella 6. joulukuuta 1492 havaitessaan saaren ääriviivat aamu-usvassa. Saari muistutti Kolumbuksen mielestä kilpikonnan kuorta, ja niinpä hän nimesi sen Tortugaksi.


title: Tortuga

text: Tortugan eurooppalaisen asutuksen alun muodosti vain muutama espanjalainen siirtokuntalainen. Vuonna 1625 ranskalaisia ja englantilaisia uudisasukkaita siirtyi Tortugaan aiottuaan ensin asuttaa Hispaniolan saaren. Don Fadrique de Toledon johtamat espanjalaisjoukot hyökkäsivät ranskalaisten ja englantilaisten siirtokuntalaisten kimppuun vuonna 1629, minkä jälkeen he linnoittivat saaren ja karkottivat muiden kansallisuuksien edustajat. Ranskalaiset kuitenkin palasivat ja ottivat linnoituksen haltuun vuonna 1630, kun Espanjan armeija oli lähtenyt vapauttamaan Hispaniolaa ranskalaisasuttajista.


title: Tortuga

text: Vuodesta 1630 eteenpäin Tortuga oli jakautunut ranskalaiseen ja englantilaiseen siirtokuntaan, mikä mahdollisti bukanieereille saaren käyttämisen päätukikohtanaan. Vuonna 1633 saarelle tuotiin ensimmäiset orjat Afrikasta auttamaan plantaaseilla. Orjien käyttö loppui kuitenkin jo vuoteen 1635 mennessä. Tähän vaikuttivat jatkuvat välikohtaukset siirtokuntien välillä ja vaikeus hallita orjia.


title: Tortuga

text: Vuonna 1635 espanjalaiset valtasivat Tortugan takaisin ja karkottivat englantilaiset ja ranskalaiset. Valloitus oli kuitenkin lyhytaikainen, koska saarella ei nähty kokonsa puolesta olevan strategista merkitystä. Ranskalaiset ja englantilaiset merirosvot pääsivätkin pian palaamaan. Vuonna 1638 espanjalaiset palasivat kolmannen kerran häätääkseen saarelta ranskalaiset ja vasta saapuneet hollantilaiset siirtokuntalaiset. Espanjalaiset miehittivät saaren, mutta siirtokuntalaiset karkottivat nämä vuonna 1640, minkä jälkeen ranskalaiset rakensivat Fort de Rocherin linnoituksen luonnonsatamaan. Tämän avulla ranskalaiset torjuivat espanjalaisten hyökkäyksen seuraavana vuonna.


title: Tortuga

text:
Vuoteen 1640 mennessä Tortugan bukanieerit kutsuivat itseään Rannikkoveljiksi (Brethren of the Coast). Merirosvot olivat pääasiassa ranskalaisia ja englantilaisia, seassaan pieni joukko hollantilaisia. Vuonna 1645 valtaapitävä ranskalainen kuvernööri toi saarelle noin 1650 prostituoitua tarkoituksenaan rauhoittaa levottomat merirosvot.
Vuonna 1654 espanjalaiset valtasivat saaren neljännen ja viimeisen kerran.


title: Tortuga

text: Vuonna 1655 englantilaiset ja ranskalaiset valtasivat saaren takaisin Elias Wattsin johdolla. Watts oli saanut Jamaikan sotilaskomentajalta eversti William Braynelta komennuksen toimia Tortugan kuvernöörinä. Vuonna 1660 englantilaiset valitsivat ranskalaisen Jeremie Deschampsin kuvernööriksi. Tämä vannoi uskollisuutta Ranskan kuninkaalle, otti käyttöön Ranskan värit ja esti useita Englannin yrityksiä saada Tortuga vallattua takaisin.


title: Tortuga

text: Bukanieeriaikakausi kääntyi kohti loppuaan vuoden 1670 tienoilla. Monet merirosvoista siirtyivät puunhakkaajiksi ja puukauppiaiksi. Tähän aikaan walesilainen kaappari Henry Morgan kutsui Tortugan merirosvoja liittymään miehistöönsä. Ranska palkkasi heidät iskujoukoukseen, mikä antoi Ranskalle aiempaa vahvemman aseman Karibian alueella. Tämän seurauksena merirosvoja ei saatu täysin hallintaan, vaan nämä jatkoivat Tortugan pitämistä puolueettomana piilopaikkana merirosvotulle omaisuudelle.


title: Tortuga

text: Vuonna 1680 uusi parlamentin päätös kielsi ulkomaisissa väreissä purjehtimisen, mikä oli iso oikeudellinen isku Karibian merirosvoille. Eurooppalaisten valtojen allikirjoittama Regensburgin rauhansopimus päätti merirosvouden vuonna 1684. Suurin osa sopimuksen solmimista seuranneista merirosvoista toimi kruunun alaisuudessa aiempia bukanieeriliittolaisiaan vastaan. Saint-Dominguen siirtokunnan pääkaupunki siirrettiin Tortugalta Port-de-Paix'iin Hispaniolan mantereelle vuonna 1676.


title: Tortuga

text: Tortugan saari sijaitsee Haitin pohjoisrannikon edustalla. Se on vuoristoinen ja kallioinen. Saaren pohjoispuoli on erityisen kallioinen. 1600-luvun alussa saaren asukkaat elivät saaren eteläpuolella, missä sijaitsi satama. Pohjoispuolta kuvailtiin luoksepääsemättömäksi sekä maitse että mereltä.


title: Tortuga

text: Siirtomaakaudella asuttu alue oli jaettu neljään osaan; ensimmäinen näistä oli Low Land ("Alamaa"). Tällä alueella sijaitsi saaren satama, minkä vuoksi sitä pidettiin tärkeimpänä. Toinen alue oli Middle Plantation ("Keskiplantaasi"); alueen maanviljelijät eivät tunteneet maaperän ominaisuuksia, ja sitä käytettiin yksinomaan tupakanviljelyyn. Kolmannen, saaren länsiosassa sijaitsevan osan nimeksi annettiin La Ringot ("Silmukka"). Neljättä osaa kutsuttiin nimellä La Montagne ("Vuori"). Sinne perustettiin saaren ensimmäiset plantaasit.


title: Tortuga

text: Alueen 1600-luvun maantiede tunnetaan parhaiten Alexander O. Exquemelinin yksityiskohtaisesta kuvauksesta kirjassaan "Zeerovers," missä hän kuvaa vuoden 1666 matkaansa saarelle.


title: Gregorius V

text: Gregorius V, syntymänimeltään Bruno, (noin 972–999) oli paavina 3. toukokuuta 996 – helmi-maaliskuulle 999. Hän oli keisari Otto I Suuren pojanpojanpoika, ja nousi paaviksi jo kaksikymmentäneljävuotiaana. Gregorius V oli ensimmäinen saksalaissyntyinen paavi. (Toisinaan kyllä ostrogootti Bonifacius II lasketaan myös saksalaiseksi.)


title: Gregorius V

text: Poliittisesti Gregorius toimi johdonmukaisesti keisarin edustajana Roomassa ja antoi monia erityisoikeuksia Pyhän Roomalaisen keisarikunnan luostareille. Yksi hänen ensimmäisistä virkatoimistaan oli keisari Otto III:n kruunaaminen.


title: Gregorius V

text: Gregoriuksen aikana vaikutti vastapaavi Johannes XVI, jota suosi ennen kaikkea Crescentius II ja roomalainen ylimystö, joka niskuroi Gregorius V:n pikkuserkkua, keisari Otto II:ta vastaan.


title: Painin maailmanmestaruuskilpailut 1911

text: Vuoden 1911 painin maailmanmestaruuskilpailut järjestettiin 25. maaliskuuta 1911 Helsingissä. Ne olivat järjestyksessään seitsemännet viralliset maailmanmestaruuskilpailut. Kisojen ainoa laji oli kreikkalais-roomalainen paini, jossa painittiin viidessä painoluokassa. Kahta ruotsalaisten saavuttamaa hopeaa lukuun ottamatta kaikki mitalit jäivät Suomeen. Painijoita oli viidestä Euroopan maasta, Suomen lisäksi edustettuina olivat Ruotsi, Norja, Venäjä ja Saksa.


title: Painin maailmanmestaruuskilpailut 1911

text: Kilpailut pidettiin Kansan talossa, ja järjestäjänä oli Helsingin Atleettiklubi. Kilpailut käytiin neljänä päivänä sarjamuotoisena, ja loppuottelut käytiin viimeisenä päivänä. Kolmessa sarjassa vastakkain oli kaksi suomalaista, kahdessa suomalainen ja ruotsalainen. Suomalaisten menestys ei johtunut pelkästään keskieurooppalaisten poissa olosta, sillä seuraavana vuonna Tukholman olympialaisissa suomalaiset saivat puolet mitaleista, Saarela ja Väre kultaa.


title: Painin maailmanmestaruuskilpailut 1911

text: Helsingin Sanomat julkaisi piirroksen, johon oli kuvattu painin maailmanmestaruuskisoihin osallistuneita.


title: Marinus II

text: Marinus II oli paavina 30. lokakuuta 942 – toukokuulle 946. Tämä roomalaissyntyinen mies nousi paaviksi hallitsija Alberic II:n myötavaikutuksella. Hän keskittyi paaviuden hallinnolliseen puoleen.


title: David Beatty

text: David Beatty, jaarli Beatty (17. tammikuuta 1871 – 11. maaliskuuta 1936) oli brittiläinen laivastoamiraali, joka toimi ensimmäisenä merilordina eli merivoimien komentajana 1919–1927.


title: David Beatty

text: Beatty syntyi Stapeleyssa, Cheshiressa ja meni kadetiksi kuninkaalliseen laivastoon 1884. Hän palveli Egyptissä, oli valtaamassa takaisin Sudania 1897–1899, jossa pääsi Lordi Kitchenerin varamieheksi tämän Khartumin retkelle. Hänet ylennettiin komentajaksi sotaretken aikana. Hän oli brittiläisen merijalkaväen prikaatin mukana kukistamassa kiinalaisten boksarikapinaa 1900.


title: David Beatty

text: Hän nai 1900 rikkaan perijättären, tavaratalonomistaja Marshall Fieldin ainoa tyttären Ethel Treen. Pariskunnalla oli asunnot Lontoossa, Leicestershiressa ja Skotlannissa ja he jopa lounastivat joskus kuninkaan kanssa.


title: David Beatty

text: Beatty oli "HMS Duke of Wellingtonin" kapteeni 1900–1902 ja risteilijöiden "HMS Juno", "HMS Arrogant" 1903–1904 ja "HMS Suffolkin" 1904–1905. Tämän jälkeen hänet nimitettiin armeijan neuvoston laivastoneuvontajaksi 1906. Hänestä tuli "HMS Queenin" kapteeni 1908 ja vara-amiraali 1.1.1910, 39-vuotiaana ja nuorimpana amiraalina Royal Navyssa sitten Nelsonin ja kuninkaallisen perheen jäsenten.


title: David Beatty

text: Hänelle tarjottiin Atlantin laivaston varakomentajan paikkaa, mutta hän pyysi päästä kotilaivastoon, mikä lähes pilasi hänen uransa, koska Atlantin komentajan paikkaa pidettiin arvokkaampana. Beatty laitettiin puolelle palkalle, mutta hänet pelasti meriministeri Winston Churchill, jonka hän tunsi on Sudanista, ja joka nimitti hänet yksityissihteerikseen.


title: David Beatty

text: Beatty sai 1912–1916 1. taisteluristeilijälaivueen komentajan paikan. Hän otti osaa Helgolandin, Doggermatalikon ja Skagerrakin taisteluihin. Kuninkaallisen laivaston komentaja John Jellicoen kanssa hänen osuttaan Skagerrakkissa on arvosteltu voimakkaasti. Hän menetti kaksi taisteluristeilijää ja hänen kerrotaan taistelun aikana todenneen pirun laivoissa olevan tänään jotain vikaa, kun kaksi oli räjähtänyt puolen tunnin sisään ("there seems to be something wrong with our bloody ships today").


title: David Beatty

text: Hänet nimitettiin suuren laivaston ("Grand Fleet") komentajaksi 1916. Hän otti vastaan Saksan laivaston antautumisen Scapa Flow'ssa marraskuussa 1918 ja nyöryytti saksalaisia.


title: David Beatty

text: Ensimmäisenä merilordina ja laivastoamiraalina (1919–1927) hän leikkasi merivoimien vahvuuden rauhanajan mittoihin. Hänet aateloitiin 1919 arvonimillä Beattyn ensimmäinen jaarli, Borodalen varakreivi sekä paroni Beatty of the North Sea and Brooksby.


title: Tuho-osasto

text: Tuho-osasto ("Scrubs") on yhdysvaltalainen tilannekomediasarja, jota esitettiin vuosina 2001–2010. Sarjan ensimmäinen osa esitettiin NBC:llä 2. lokakuuta 2001. Sittemmin sarjan kanavaksi vaihtui ABC, jolla esitettiin sarjan kaksi viimeistä tuotantokautta. Viimeinen jakso esitettiin 17. maaliskuuta 2010. Sarjan on luonut Bill Lawrence, joka on myös luonut muun muassa televisiosarjat "Spin City" ja "Puumanainen".


title: Tuho-osasto

text: Tuho-osasto keskittyy fiktiivisen Sacred Heartin sairaalan ympärillä työskentelevien henkilöiden elämään. Sarjaa kuvataan lähes poikkeuksetta sarjan päähenkilön John "J.D." Dorianin näkökulmasta, joka toimii samalla myös kertojana.


title: Tuho-osasto

text: Sarja ei käytä normaalien tilannekomedioiden tapaan "purkitettua naurua", eli naurua, joka on lisätty erikseen sarjan ääninauhalle. Tuho-osasto erottuu muista sarjoista myös siinä, että se käyttää fyysistä komiikkaa paljon.


title: Kaaos (yhtye)

text: Kaaos oli suomalainen vuonna 1980 perustettu hardcore punk -yhtye, joka hajosi ensimmäisen kerran joulukuussa 1985. Yhtye herätettiin henkiin vuonna 1999, ja sen tarina päättyi lopullisesti keväällä 2005, jolloin oli Kaaoksen viimeinen esiintyminen. Yhtyeen laulaja Jari Hallikainen kuoli marraskuussa 2007. Yhtyeen muut jäsenet ovat esiintyneet kerran vuonna 2008 soittaen Kaaoksen kappaleita. Kyseinen keikka oli Jakke R.I.P.


title: TRON

text: TRON ("The Real-time Operating System Nucleus") on joukko spesifikaatioita, jotka määrittelevät reaaliaikaisen käyttöjärjestelmän ytimen. TRON-projektin aloitti tohtori Ken Sakamura Tokion yliopistosta vuonna 1984. Vuonna 1986 perustettiin TRON Kyogikai (TRON-yhdistys) vastaamaan projektin hallinnoinnista. Vuoteen 1987 mennessä mm. NEC, Hitachi, Fujitsu ja Mitsubishi Electric olivat aktiivisesti käyttämässä TRONia eri tarkoituksiin.


title: TRON

text: Vuonna 2003 TRON oli maailman käytetyin käyttöjärjestelmä, johtuen siitä että TRON-johdannaisia käytetään hyvin usein sulautetuissa järjestelmissä erityisesti Japanin valtavassa elektroniikkateollisuudessa. Länsimaissa sen yleistymistä on haitannut lähinnä muun kuin japaninkielisen dokumentaation puute.


title: TRON

text: TRON-yhdistys yhdistyi vuonna 2010 T-Engine Forumiin, joka jatkaa ITRON -spesifikaation kehitystä ja oman T-Kernel -järjestelmänsä kehitystä.


title: TRON

text: Itse TRON-spesifikaatiot ovat vapaasti käytettävissä. Spesifikaatiot määrittelevät pelkästään käyttöjärjestelmärajapinnan ja yleiset suunnitteluratkaisut, eivätkä itse kooditasoa, eikä projekti estä TRON-pohjaisen käyttöjärjestelmän lähdekoodin pitämistä yksityisenä. Eräiden tahojen TRON-projektit ovat kuitenkin avointa lähdekoodia; tällainen on esimerkiksi TOPPERS/JSP.


title: TRON

text: TRONista on useita aliarkkitehtuureja, jotka on tarkoitettu erilaisiin käyttötilanteisiin.


title: Ouro Preto

text: Ouro Preto (’musta kulta’) on kaupunki Brasilian Minas Geraisin osavaltiossa. Kaupungissa on arviolta 74 356 asukasta (vuonna 2016) ja sen pinta-ala on noin 1 245,9 neliökilometriä. Ouro Preto on entinen siirtomaa-ajan kaivoskaupunki, joka on valittu UNESCOn maailmanperintökohteeksi barokkiarkkitehtuurinsa ansiosta.


title: Ouro Preto

text: 1600-luvun lopussa perustettu Ouro Preto oli Brasilian kultaryntäyksen keskipisteitä 1700-luvulla.


title: Ouro Preto

text: Ouro Preto on säilyttänyt hyvin siirtomaa-aikaisen asunsa. Kaupungista löytyy vain vähän merkkejä nykyaikaisesta kaupunkiasutuksesta. Kullalla koristellut kirkot ja brasilialaisen arkkitehdin ja kuvanveistäjän Aleijadinhon työt tekivät kaupungista kuuluisan matkailukohteen. Ouro Preton taide olikin siirtomaa-ajalla kehittynyt ja siellä vaikuttivat Aleijadinhon lisäksi muiden muassa taidemaalari Mestre Athayde, Lobo de Mesquitan säveltäjäperhe ja runoilija Thomas Gonzaga.


title: Ouro Preto

text: Vuonna 1789 Ouro Pretosta käynnistyi niin sanottu Inconfidência Mineira -liike, jonka tarkoituksena oli muodostaa Brasilian tasavalta ja irtautua emämaasta Portugalista. Vuonna 1876 kaupunkiin perustettiin Escola de Minas (kaivostekniikkakoulu), joka asetti pohjan monille kaivosalan keksinnöille maassa. Ouro Preto oli osavaltionsa pääkaupunki vuodesta 1822 vuoteen 1897, jolloin pääkaupunki siirtyi Belo Horizonteen.